
স্বামী বিবেকানন্দের 
স্পভ্জান্যন্ী ॥ 
( চতুর্থ ভাগ) 


তফান ১ ৫ 451 


১ 
বি 





উদ্বোধন কার্যালয় | 
১নং মুখার্জি লেন, বাগবাক্তার, কঙ্গিকাতা । 


শ্রাবণ) ১৩১৭। 


1 সুরক্ষিত । ] [ মুল্য ॥৮%* আনা । 


+০ গাছে 


কলিকাতা, 
১নং মুখার্জি লেন, বাগবাজার, 
উদ্বোধন-কার্য্যালয় হইতে 
স্বামী বিশ্বেশ্বরানন্দ 


কর্তৃক প্রকাশিত। 


শ্রীগৌরাঙ্গ প্রেস, 
প্রিপ্টার__স্থরেশচস্ত্র মজুমপার 


৭১।১নং শিঞ্ঞাপূব হীন কশকাা 


নিবেদেন। 


স্বামী বিবেকানন্দের পত্রাবলীর চতুর্থ ভাগ প্রকাশিত 
হইল। ইহাতে ৩৮ খানি পত্র সন্নিবেশিত হইল । এগুলি 
সমুদয়ই ইংরাজীর অনুবাদ এবং অধিকাংশ তাহার 
পাশ্চাত্য শিষ্যাগণকে লিখিত-_তন্মধ্যে ্বামিজী আমে- 
রিকায় ধাহার গৃহে প্রথম অতিথি হন সেই জজ্জ হেলের 
কন্যা মিস্‌ মেরি, মিসেস্‌ ওলি বুল ও সিষ্টার নিবেদিতার 
নাম উল্লেখযোগা । পুর্ধেই এগুলি উদ্বোধনে প্রকাশিত 
হইয়াছিল-_এক্ষণে মূল পত্রগুলির সহিত, অভাবে 
প্রতিলিপির সহিত মিলাইয়া উত্তমরূপে সংশোধিত 
হইল । পত্রগুলির নিতান্ত ব্যক্তিগত অংশ বাতীত বিশেষ 
পরিবজ্জন করা হয় নাই এবং যথাসম্ভব তারিখ অনুসারে 
সাজাইয়। দেওয়া হইয়াছে । আবণ্যক বিবেচনায় ছুই 
চারিটী পাদটীকাও সংযোজিত হইয়াছে । পত্রগুলির 
অধিকাংশ উপদেশপূর্ণ, কয়েকখানিতে তাহার কার্য্য ও 
ইতস্ততঃ ভ্রমণবিবরণ তাহার নিজমুখ হইতে জান। যায় 
বলিয়া এগুলি জীনন-চরিতের প্রামাণিক উপাদান 
হিসাবে বিশেষ মূল্যবান। পুর্ব পূর্ব ভাগগ্চলির ন্যায় 
আশাকরি এই ভাগও সাধারণে সাদরে গ্রহণ করিবেন । 
ইতি-__ 


বণ ৭1 না 
শ্রাবণ, ১৩২ | প্র -গাস্প পচ । 





স্সভ্জান্বলী £ 
ঢতুর্থ ভাগ । 


(১) 
নিউইয়র্ক । 
৫৪নং পশ্চিম, ৩৩ সংখ্যক রাস্তা । 
১৪ই ফেব্রুয়ারী, ১৮৯৫। 
প্রিয় মিসেস্‌ বুল__ 
আপনার জননীর ন্যায় সংপরামর্শের জন্তথ আমার 
হুদয়ের কৃতজ্ঞতা] গ্রহণ করুন ; আশা করি আমি জীবনে 
উহা পরিণত করতে পার্ব। 
আমিযে বইগুলির কথা আপনাকে লিখেছিলাম, 
সেগুলি, আপনার বিভিন্ন ধশ্মের পুস্তক-সম্বলিত গ্রস্থা- 
গারের জন্য । আর আপনারই যখন কোথা থাকা হবে 
না হবে ঠিক নাই, তখন উহাদের আর এখন প্রয়োজন 
নাই। আমার গুরুভাইদের উহার প্রয়োজন নাই, 
কারণ, তার! ভারতে উহা৷ পেতে পারেন; আর আদাকেও 
যখন সর্বদা ঘুরুতে হচ্ছে, তখন আমার পক্ষেও সেগুলি 
১ 


পত্রাবলী। 


বয়ে নিয়ে সর্বত্র যাওয়! সম্ভব নয়। আপনার এই 
দানের প্রস্তাবের জন্য আপনাকে বহু ধন্যবাদ । 

আপনি আমার এবং আমার কাজের জন্য ইতিমধ্যেই 
যা করেছেন, তজ্জন্য আপনাকে আমার কৃতজ্্তা প্রকাশ 
যেকি করে করব তা বল্তে পারি না। এই 
বংসরও কিছু সাহায্যের প্রস্তাবের জন্য আমার অসংখ্য 
ধন্যবাদ জান. । 

তবে আমার অকপট বিশ্বাস এই যে, এ বৎসর 
আপনার সমুদয় সাহায্য মিস্‌ ফাম্মারের গ্রীনএকারের 
কার্যে করা উচিত। ভারত এখন অপেক্ষা করে বসে, 
থাকৃতে পারে-শত শত শতাব্দী ধরে ত অপেক্ষা 
কর্ছেই। আর হাতের কাছে এখনই কর্বার যে 
কাটা রয়েছে সেইটার দিকে চিরকালই আগে দৃষ্টি 
দেওয়া উচিত। 

আর এক ৰথা, মন্ত্র মতে সন্ন্যাসীর পক্ষে একটা 
সংকাধোর জন্য পধ্যন্ত অর্থ সংগ্রহ করা ভাল নয়। 
আমি এখন বেশ প্রাণে প্রাণে বুঝেছি যে, এসকল 
প্রাচীন মহাপুরুষগণ যা বলে গেছেন, তা অতি ঠিক 
কথা । 

“আশা হি পরমং ছঃখং নৈরাশ্যং পরমং স্বৃখং ।” 

_আশাই পরম ছুঃংখ এবং আশা! ত্যাগ করাতেই 

২ 


পন্ত্াবলী । 


পরম স্থুখ। এই ষে আমার এই কর্ব ওই করব, এই 
রকম ছেলেমান্ুষী ভাব ছিল, এখন সেগুলিকে সম্পুর্ণ 
ভ্রম বলে বোধ হচ্ছে । আমার এখন এ সকল বাসন 
ত্যাগ হয়ে আস্ছে। “সব বাসনা ত্যাগ করে সুখী 
হও” । “কেউ যেন তোমার শক্র মিত্র না থাকে, তুমি 
একাকী বাস কর? । 'এইরূপে ভগবানের নাম প্রচার 
করতে করুতে শত্রমিত্রে সমদৃষ্টি স্বর্ণ সুখ হুঃখের 
অতীত হয়ে, বাসনা ঈধা ত্যাগ করে, কোন প্রাণীকে 
হিংসা না করে, কোন প্রাণীর কোন প্রকার অনিষ্ট বা 
উদ্বেগের কারণ না হয়ে, আমরা পাহাড়ে পাহাড়ে 
গ্রামে গ্রামে ভ্রমণ করে বেড়াব ।' 

ধনী দরিদ্র, উচ্চ নীচ, কারও কাছ থেকে কিছু 
সাহায্য চেয়ো না--কিছুরই আকাজ্ষ! করো না। এই 
যে সব দৃশ্তজাল একের পর এক করে দৃষ্টির সাম্নে 
থেকে অস্তহিত হয়ে যাচ্ছে, সেগুলিকে সাক্ষিরপে দর্শন 
কর-_সেগুলি সব চলে যাকৃ।' 

হয়ত এই দেশে আমাকে টেনে নিয়ে আস্বার জন্য 
এ সব উন্মত্ত বাসনার প্রয়োজন ছিল। আর আমি 
এই অভিচ্ঞতা লাভ কর্বার জন্য প্রভুকে ধস্যবাদ 
দিচ্ছি । 

আমি এখানে বেশ স্বখে আছি । আমি আর 


৩ 


পত্রাবলী । 


মিঃ ল্যাগুস্বর্গ মিলে কিছু চাল ডাল বা যব রাধি-_ 
চুপচাপ খাই, তার পর হয় তকিছু লিখ লুম বা! পড় জুম 
বা উপদেশপ্রার্থী গরীব লোকদের কেউ দেখা করতে 
এলো--তাদের সঙ্গে কথাবার্ী কইলুম। আর এই 
রকম ভাবে থেকে বোধ হচ্ছে আমি যেন বেশ সন্াসীর 
ভাবে জীবন যাপন কর্ছি--আমেরিকায় এসে অবধি 
এতদিন তা অঞ্ুস্রুর করিনি । 

ধন থাকিলে দারিদ্রের ভয় আছে, জ্ঞানে 
অন্ঞানের ভয় আছে, রূপে বাদ্ধক্যের ভয় আছে, গুণে 
খলের ভয় আছে, অভ্যদয়ে ঈধার ভয় আছে, 
এমন কি দেহে মৃত্যুর ভয় আছে । এই জগতের সমুদয়ই 
ভয়ঘুক্ত, তিনিই কেবল নিরভাক, যিনি সব্বস্ব ত্যাগ 
করিয়াছেন ।* 

আমি সেদিন মিস্‌ কর্বষিনের সঙ্গে দেখা করতে 
গেছলাম-_মিস্‌ ফান্মার ও মিস্‌ থার্সবিও তথায় ছিলেন। 
আধঘণ্টা ধরে বেশ আনন্দে কাটুল। তার ইচ্ছা» 


* (ভাগে রোগভয়ং কুলে চাত্তিভয়ং বিত্বে নৃপালাস্তয়ং 

মান দৈগভয়" বলে বিপুভয়ং রূপে জরায়া ভয়ম্‌। 

শান বাদিভয়ং গুণে খলভয়ং কায়ে কৃতাস্ঞসুষং 

সর্ববং পস্ত ভয়ান্বিতং ভূবি নৃণাং বৈরাগামেবাতফম্ ॥ 
_বৈরাগাশতক। 


পত্রাবলী। 
আগামী রবিবার থেকে তার বাড়ীতে কোন রকম 


ক্লাস খুলি । 
আমি আর এখন এ সবের জন্য ব্যস্ত নই। আপন! 
আপনি যদি এসে পড়ে, তবে তাতে প্রভুরই জয়জয়- 
কার- আর যদি না আসে, তা হলে তাতেও প্রতুর 
আরও জয়জয়কার দিই। 
পুনরায় আমার অপার কৃতজ্ঞতা গ্রহণ করুন । 
আপনার চিরান্ুগত সস্তান-_- 
বিবেকানন্দ । 





(২) 
নিউইয়র্ক । 
৫৪নং পশ্চিম, ৩৩সংখ্যক রাস্তা । 
২১শে মার্চ, ১৮৯৫ । 
প্রিয় মিসেস্‌ বুল-_ 
আমি যথাসময়ে আপনার কুপালিপি পেলাম এবং 
তাতে আপনার এবং মিস্‌ থার্সবি ও মিসেস্‌ এডাম্‌স্‌ 
সম্বন্ধে খবরাখবর পেয়ে বিশেষ সুখী হলাম । 
আপনার সঙ্গে মিসেস__ ও মিস্‌ হেলের দেখা 
হয়েছে শুনে খুব সুখী হলাম--চিকাগোয় আমার যে 
কয়জন বিশিষ্ট বন্ধু আছেন তন্মধ্যে তাহারা অন্যতম । 
৫ 


পত্রাবলী । 


- এর দল আমার বিরুদ্ধে যে সকল নিন্দা প্রচার 
করছেন তা শুনে আমি আশ্চধ্য হলাম । তার মধ্যে 
একটী হচ্ছে এই যে, আমার অসচ্চরিত্রতার দরুণ 
ডিন্রয়েটের মিসেস্‌ ব্যাগ্লিকে তার একটা অল্পবয়স্ক 
দাসীকে তাড়াতে হয়েছিল || মিসেস্‌ বুল ! আপনি কি 
দেখতে ন নাযে, কোন লোক যেরপই চলুক না 
কেন, এমন স্ষত্তকগুলি জোক - চিরকালই থাকবে, 
যারা তার সম্বন্ধে ঘোরতর মিথ্যা কথা রচন! করে 
প্রচার কর্বে। চিকাগোতে ত এইরূপ আমার বিরুদ্ধে 
কিছু না কিছু প্রত্যহই লেগে থাকৃত। আর এই 
মহিলাগুলিই সর্বদাই দেখ বেন-_ সেরা খুষ্ঠীয়ান ! 

এদের যে হিন্দুরা অস্পৃশ্য বলে, আর বিধিপূর্ববক 
নান না করলে যে তাদের স্পর্শ দোষ থেকে শুদ্ধ হওয়া 
যায় না বিশ্বাস করে, এটা কি আর আশ্চধ্যের বিষয় ? 
প্রাচীনেরা :যা বলে গেছেন, তা খুব ঠিক__ইহা দিন 
দিন আমি হৃদয়ঙ্গম কর্ছি। 

আমার বাড়ীটার নীচু তলায় আমি কয়েকটা বক্তৃতা 
পয়সা নিয়ে দেবার সংকল্প কর্ছি-_-এঁ ঘ্বরে প্রায় 
১০০ লোকের জায়গা হবে-_এঁতেই খরচা উঠে যাবে। 

আমি ভারতবর্ষে পাঠাবার টাকার জন্য বিশেষ বাস্ত 
নই, আমি উহার জন্য অপেক্ষা কর্ব। 

মিস্‌ ফাশ্মার কি আপনার সঙ্গে আছেন ? মিসেস্‌ 
পিক কি চিকাগোয় আছেন? আপনার সঙ্গে কি 
জোসেফাইন লকের দেখা হয়েছে? 

মিস্‌ হ্যাম্লিন আমার প্রতি খুব দয়া প্রকাশ 
কর্ছেন--তিনি আমাকে যথাসাধ্য সাহায্য কর্ছেন। 

আমার গুরুদেব বল্তেন, হিন্দু, ্ীষ্ট্যন প্রভৃতি 
বিভিন্ন নাম মানুষে মানুষে পরস্পর ভ্রুতুদ্ঠাবের বিশেষ 
প্রতিবন্ধক হয়ে দাড়াবে । আগে আমাদিগকে এগুলো 
ভেঙ্ষে ফেলবার চেষ্টা করতে হবে। উহার! নিজেদের 
শুভকারিনী শক্তি হারিয়ে ফেলেছে--এখন উহার! 
কেবল অশুভ প্রভাব বিস্তার কর্ছে-_উহাদের কুৎসিত 
কুহুকে পড়ে আমাদের মধ্যে ধারা বিশেষ গুণী তারা 
পর্যন্ত অস্থরবৎ ব্যবহার করে থাকেন। এখন 
আমাদিগকে এগুলি ভাঙ্গবার জন্য কঠোর চেষ্টা 
করতে হবে এবং আমরা এ বিষয়ে শিশ্চিত কৃতকাধ্য 
হব। 

সেই জন্যই ত আমার একট। কেন্দ্র স্থাপন কর্বার 
জন্য এতট! আগ্রহ । সজ্বের অনেক দোষ আছে 
সন্দেহ নাই, কিন্তু উহা ব্যতীত কিছু হবারও জো 
নাই। আর এইখানেই আমার আশঙ্কা-_ আপনার সঙ্গে 
মতভেদ হবে । সেই বিষয়টী এই যে, কেউ কখন 

সমাঁজকেও সন্তুষ্ট করবে, অথচ বড় বড় কাষ কর্বে তা৷ 
হতে পারে না। 

ভিতর থেকে যেরূপ প্রেরণা আসে সেইরূপ কায 
করা উচিত, আর যদি সেই কাযটা ঠিক ঠিক এবং ভাল 
কাধ হয়, সমাজকে নিশ্চিতই, হয়ত তিনি মরে যাবার 
শত শত শতাব্দী পরে, তার দিকে ঘুরে আস্তেই 
হবে। আমীর্্গ্রকে দেহ-মন-প্রাণ দিয়ে সর্ববাস্তঃকরণে 
কাষে লেগে যেতে হবে। আর যতদিন পধ্যস্ত না 
আমরা আর যা কিছু সব একটা--কেবল একটা ভাবের 
জন্য-_ত্যাগ করতে প্রস্তুত হচ্ছি, ততদিন আমরা কোন 
কালে আলোক দেখতে পাব না। 

ধারা মানবজাতিকে কোন প্রকার সাহায্য করতে 
চান, তাহাদিগকে এই সকল সুখ ছুঃখ, নাম যশ, আর 
যত প্রকার স্বার্থ আছে, সেইগুলির একট পোৌটুল। 
বেঁধে সমুদ্রে ফেলে দিতে হবে এবং ভগবানের কাছে 
আস্তে হবে। সকল আচাধ্যেরাই এই কথা বলে 
গেছেন ও করে গেছেন। 

আমি গত শনিবার মিস্‌ কর্বিবনের কাছে গেছলাম্‌ঃ 
আর তাকে বলে এসেছি যে আর ওখানে যেতে পার্ব 
না। জগতের ইতিহাসে কি এরূপ কখনও হয়েছে যে, 
বড় মানুষের দ্বারা কোন বড় কায হয়েছে? হাদয় ও 

৮ 


পত্রাবলী। 


মস্তিষ্ক থেকেই চিরকাল যা কিছু বড় কায হয়েছে-_ 
টাকা থেকে নয়। 
আমি আমার ভাবকে নিয়ে সমগ্র জীবন উহার জন্য 
উৎসর্গ করেছি । ভগবান্‌ আমার সাহায্য কর্বেন-_-আমি 
অপর কারুর সাহায্য চাই না। ইহাই সিদ্ধির একমাত্র 
রহস্য-_-এ বিষয়ে নিশ্চিত আপনি আমার সঙ্গে একমত 
হবেন। 
আপনারই চিরকৃতজ্ঞ ও ন্রেহের সন্তান 
বিবেকানন্দ 
পুঃ-_মিস্‌ ফাশম্মার ও মিসেস এডাম্সকে আমার 
ভালবাসা জানাইবেন | ইতি-_ 
বিঃ। 





(৩) 
নিউইয়ক | 
£৫এনং পশ্চিম, ৩৩ সংখ্যক রাস্তা | 
১১ই এপ্রিল, ১৮৯৫। 

প্রিয় বুল মহোদয়া_ 
আপনার পত্র পেলাম-_এঁ সঙ্গে মণিঅর্ডার ও 
ট্রান্সক্রিপ্ট কাগজটাও (73986077155 61018 7চ05- 
০:06) পেলাম। আজ ব্যাঙ্থে যাব--ডলারঞুলি 

ভাঙ্গিয়ে পাঁউওড করে আন্তে | কাল মিঃ লেগেটের সঙ্গে 
দেখ! করতে ও তার কাছে কয়েকদিন বাস কর্বার 
জন্য সহর ছেড়ে তার পল্লিভবনে যাচ্ছি । আশা করি, 
পল্লির বিশুদ্ধ বায়ু সেবনে আমার শরীর ও মন খুব 
ভালই হবে। 

এ বাড়ী ছেড়ে দেবার কল্পনা আপাততঃ ত্যাগ 
করেছি-_কারগ_ তাতে বেশী খরচা পড়বে ; অধিকন্তু 
এখনই বাড়ী বদ্‌লান যুক্তিযুক্ত নহে-_আমি ধীরে ধীরে 
সেটি কর্বার চেষ্টা কর্ছি। 

কুষ্ঠব্যাধির উষধ সম্বন্ধে আমার বক্তব্য এই-_আমার 
উহাতে তত বিশ্বাস নেই। এ ছুরকম তেল কুষ্ঠব্যাধি ও 
অন্যান্ত চন্মরোগের জন্য ভারতে স্মরণাতীত কাল থেকে 
বাবহার হয়ে আসছে ; আর সকলেই উহাদের কথ 
জানে। য। হক, আমি ভারত থেকে সব শেষ যে 
খবর পেয়েছি তাতে জান্তে পেরেছি, আমার গুরুভাই 
ভালই আছেন । 

আমি এই সঙ্গে খেভ্ড়ি মহারাজের পত্র এবং কুষ্ট- 
ব্যাধির জন্য গর্জন তেলের বর্ণনাসম্বলিত কাগজ খানা! 
পাঠালাম। 

মিস্‌ হ্যাম্জিন আমার যথেষ্ট সাহায্য করছেন-_-আমি 
তজ্জন্য ভার নিকট বিশেষ কৃতজ্ঞ। তিনি আমার প্রতি 

ধড়ই সদয় ব্যবহার কর্ছেন- আশা করি তার ভাবের 
ঘরেও চুরি নাই। তিনি আমাকে “ঠিক ঠিক লোকদের" 
সঙ্গে আলাপ করিয়ে দিতে চান- আমার ভয় হয়, 
পুর্বে যেমন একবার যার তার সঙ্গে আলাপ করিয়ে 
দেবার দরুণ নিজেকে অবিচলিত রাখবার বিগেষ চেষ্টা 
কর্তে হয়েছিল, এ ব্যাপার তারই দ্বিতীয় সংস্করণ। 
প্রভু ধাদের পাঠান তারাই যথার্থ ঠিক ঠিক লোক; 
_ আমার সারাজীবনের অভিজ্ঞতাঁয় এই কথাই ভ 
আমি বুঝেছি । তারাই যথার্থ সাহায্য করতে পারেন, 
আর তারাই সাহায্য কর্বেন। আর অবশিষ্ট লোকদের 
সম্বন্ধে বক্তব্য এই, প্রভু তাদের সকলেরই কল্যাণ 
করুন, আর তাদের হাত থেকে আমায় রক্ষা করুন। 
আমার সকল বন্ধুই ভেবেছিলেন, একলা একলা 
দরিদ্রপল্লিতে এইরূপ ঘর ভাড়া করে থাকৃলে তাতে 
কিছুই হবে না, আর কোন ভদ্রমহিলাই কখনই 
সেখানে আস্বেন না। বিশেষতঃ মিস্‌ হ্যাম্লিন মনে 
করেছিলেন, তিনি কিংবা! তার মতে যারা “ঠিক ঠিক 
লোক” তারা যে একক সামান্য দরিদ্রবালোপযোগী- 
গৃহবাসী লোকের কাছে এসে তার উপদেশ শুন্বে, 
তা হতেই পারে না। কিন্ত তিনি যাই মনে করুন, 
ধথার্থ ঠিক ঠিক লোক এ স্থানে দিনরাত আস্তে 

লাগলো, আর উপরোক্ত মিস্‌ মহাশয়াও আস্তে 
লাগ্লেন। হে প্রভো, মানবের পক্ষে তোমার উপর 
এবং তোমার দয়ার উপর বিশ্বাস স্থাপন কি কঠিন 
ব্যাপার!!! শিব শিব! মা, তোমায় জিজ্ঞাসা করি, 
“ঠিক ঠিক লোকই” বা কোথায়, আর বেঠিক বা মন্দ 
লোকই বা কোথায়? এ সবই যে তিনি! হিংস্র 
ব্যান্্রের মধ্যেও তিনি, নিরীহ মৃগশিশুর ভিতরও তিনি, 
পাপীর ভিতরও তিনি, পুণ্যাত্মার ভিতরও তিনি-_-সবই 
যে তিনি!! আমি আমার দেহ-মন-প্রাণ-আত্মা তার 
পদে সমর্পণ ক'রে তার শরণ নিয়েছি-_-তিনি কি 
সারা জীবন তার কোলে আশ্রয় দিয়ে এখন 
পরিত্যাগ কর্বেন ? ভগবানের যদি কৃপাদৃষ্টি না থাকে, 
তবে সমুদ্রও শুকিয়ে যায়, জঙ্গল খুঁজেও এক 
টুকরো! কাঠ পাওয়া যায় না, আর কুবেরের ভাণ্ডার 
খুঁজেও এক মুঠো অন্ন মেলা ভার হয়-__-আর তার 
ইচ্ছা হলে মরুভূমিতে নির্মল-তোয়া আভ্রোতন্বতী 
প্রবাহিত হয় এবং ভিক্ষুকেরও প্রচুর এশ্ব্্য জুটে 
যায়। ধন্মশাস্ত্রে বলে, একটা চড়,ই পাখী কোথায় 
উড়ে পড় ছে--তা তিনি দেখতে পান। মা, এগুলি 
কি কেবল কথার কথা-_ন। অক্ষরে অক্ষরে সত্য প্রত্যক্ষ 
ঘটন। ? 
১২ 


পত্রাবলী। 


এই “ঠিক ঠিক লোকের' সঙ্গে আলাপ পরিচয়ের 
চেষ্টা চুলোয় যাকৃ। হে আমার শিব, তুমিই আমার 
ভাল, তুমিই আমার মন্দ। প্রভো, বাল্যকাল থেকেই 
আমি তোমার চরণে শরণ নিয়েছি, বিষুবরেখার নিকট 
প্রবল গ্রীক্ষপ্রধান দেশেই যাই, আর হিমানীমণ্ডিত 
মেরু প্রদেশেই থাকি, পর্বতচুড়ায় হক বা সমুদ্রের 
অতল তলেই হক, তুমি আমার সঙ্গে সঙ্গেই থাক্‌বে। 
তুমিই আমার গতি, তুমিই আমার নিয়স্তা, তুমিই 
আমার শরণ, তুমিই আমার সখা, আমার গুরু, আমার 
ঈশ্বর, আমার যথার্থ স্বরূপ । তুমি আমায় কখনই ত্যাগ 
করবে না--এটী আমি নিশ্চিত করে জানি। হে 
আমার ঈশ্বর, আমি কখনও কখনও একলা প্রবল 
বাধাবিদ্বের সঙ্গে যুদ্ধ করতে কর্তে ছুর্ধল হয়ে পড়ি, 
তখন মানুষের সাহায্য পাবার জন্য ব্যগ্র হই । আমায় 
চিরদিনের জন্য এই সব দুর্বলতা থেকে মুক্ত করে 
দাও, যেন আমি তোমা ছাড় কখনও আর কাহারও 
কাছে সাহায্য প্রার্থনা না করি। যদি কোন লোক 
কোন ভাল লোকের উপর বিশ্বাস স্থাপন করে, 
সে কখনও তাকে ত্যাগ করে না বা তার প্রতি 
বিশ্বাসঘাতকতা করে না। তুমি প্রভু সকল ভালর 
স্ষ্টিকর্তা-_ জন্মদাতা, তুমি কি আমায় ত্যাগ কর্বে? 

তুমি ত জান, সারা জীবন আমি তোমার-_কেবল 

তোমারই দাস। তুমি কি আমায় ত্যাগ করবে-_ 

যাতে অপরে আমায় ঠকিয়ে যাবে বা মন্দের দিকে 
টেনে নিয়ে যাবে? 

মা, আমি নিশ্চিত বল্‌্তে পারি, তিনি আমায় কখনই 
ত্যাগ কর্বেন না। 

আপনার চিরআজ্ঞাবহ সম্ভান১- 

বিবেকানন্দ । 





(৪) 
নিউইয়র্ক । 
৫৪নং পশ্চিম, ৩৩ সংখ্যক রাস্তা । 
২৫শে এপ্রিল, ১৮৯৫। 


প্রিয় মিসেস্‌ বুল 
গত পরশ্ব দিবস মিস্‌ ফাম্মারের একখানি কপা- 


লিপি পেলাম-_তার সঙ্গে বারবার হাউস বক্তৃতার জন্য 
একশত ডলারের একখানি চেকও এল। আগামী 
শনিবার তিনি নিউইয়র্কে আস্ছেন। অবশ্য আমি 
মিস্‌ ফাম্মীরকে তার বক্তৃতার বিজ্ঞাপনে আমার নাম 
দিতে মানা কর্ব-_ আরও এক কথা, আমি বর্তমানে 

গ্রীনএকারে যেতে পার্ছি না। আমি সহত্দ্বীপো- 
ঘানে (গ11085970 19101)0 19) যাবার বন্দোবস্ত 
করেছি--উহা! যেখানেই হক। তথায় আমার জনৈকা 
ছাত্রী মিস্‌ ডাচারের এক কুটীর আছে-_আমরা কয়েক 
জন তথায় নির্জন বাস করে বিশ্রাম ও শান্তিতে 
কাটাব মনে করেছি । আমার র্লাসে ধারা নিয়মিত 
আসেন, তাদের মধ্যে কয়েক জনকে যোগী তৈয়ারী 
করতে চাই, আর গ্রীনএকারের দত কর্মের চাঞ্চল্যপুর্ণ 
হাট ইহার সম্পূর্ণ অনুপযুক্ত । যেখানে আমি যাচ্ছি 
সেখানটায় সহজে যাওয়া যায় না বলে যারা কেবল 
নিজেদের কৌতুহল পরিতৃপ্ত করতে চায়, তারা কেউ 
সেখানে যেতে সাহস কর্বে না। 

জ্বানযোগের ক্লাসে ধারা আস্তেন তাদের ১৩০ 
জনের নাম মিস্‌ হাম্লিন টুকে রেখেছিলেন-_-এতে 
আমি খুব খুসী আছি। আরও €৫* জন বুধবারের 
যোগ ক্লাসে আস্তেন--আর মোমবারের ক্লাসেও আরও 
৫” জন | মিঃ ল্যাগস্বার্গ সব নামগ্লি টরকেছিলেন 
_ আর নাম টোকা থাক্‌ ব! নাই থাক্‌ এর! সকলেই 
আস্বেন। মিঃ ল্যাগুস্বার্গ যদিও আমার সংশ্রব ছেড়ে 
দিয়েছেন, কিন্তু নামগুলি সব এখানে আমার কাছে 
ফেলে গেছেন। তারা সকলেই আস্বে- আর তারা 

যদিনা আসে ত অপরে আস্বে। এইরূপই চল্‌্বে-_ 
প্রভু, তোমারি মহিমা! !! 

নাম টুকে রাখা! এবং চারিদিকে বিজ্ঞাপন দেওয়া 
একটা মস্ত কায সন্দেহ নাই ; আর আমার জন্য এই 
কায করেছেন বলে মিঃ ল্যাগুস্বার্গ ও মিস্‌ হাম্লিনের 
প্রতি আমি বিশেষ কৃতজ্ঞ । কিন্ত আমি বেশ বুঝতে 
পেরেছি যে, অপরের উপর নির্ভর করা আমার নিজেরই 
আলস্য মাত্র, স্থৃতরাং উহা! অধন্ম-_-আর আলম্য থেকে 
অনিষ্ঠই হয়ে থাকে । সুতরাং এখন থেকে এ সব 
কায আমিই কর্ছি এবং পরেও নিজে নিজেই সব 
কর্ব-তাতে আর ভবিষ্যতে অপরের বা নিজেরও 
কোন উদ্বেগের কারণ থাকৃবে না। 

যাই হক, আমি মিস্‌ হ্যাম্লিনের “ঠিক ঠিক 
লোকদের মধ্যে যাকে হক নিতে পারলে ভারি স্ুখীই 
হব; কিন্তু আমার ছুরদৃষ্টক্রমে একজনও ত এখনও 
এল না । আচাধ্যের কর্তব্য হচ্ছে অত্যন্ত “অঠিক' 
লোকদের ভিতর থেকে ঠিক ঠিক লোক তৈয়ারী করে 
নেওয়া । মোদ্দা কথাটা হচ্ছে এই, মিস্‌ হ্যাম্লিন 
নামক সম্ভ্রান্ত যুবতী মহিলাটী আমাকে নিউইয়র্কের 
“ঠিক ঠিক লোকগুলির” সঙ্গে পরিচয় করিয়ে দেবার 
আশ। দিয়ে যেরপ উৎসাহিত করেছেন এবং কার্যত: 

আনায় যেরূপ সাহায্য করেছেন, তার জন্য যদিও 
আমি তার কাছে" বিশেষ কৃতজ্ঞ বটে কিন্ত আমি 
মনে কর্ছি আমার যা অল্পন্ব্প কায আছে তা আমার 
নিজের হাতে করাই ভাল । এখনও অপরের সাহাষ্য 
নেবার সময় হয় নি-__এখন কায অতি অল্ল। আপনার 
যে উক্ত মিস্‌ হ্যামূলিনের প্রতি অতি উচ্চ ধারণা, 
ভাইতেই আমি বিশেষ খুপী। আপনি যে তাকে 
সাহাব্য করবেন, ইহা জেনে আঁন্তা যা হক আমি 
ত বিশেষ খুসী; কারণ, তার সাহায্যের আবশ্যকতা 
মাছে । কিন্তু মা, রামকুষ্ণের কপায় একটা মানুষের 
মুখ দেখলেই আমি আপনা আপনি যেন স্মভাবসিদ্ধ 
সংগ্লারবলে তার ভিতর কি আছে জানতে পারি, আর 
তা প্রায়ই ঠিক ঠিক হয়। আর ইহার ফলে এই 
ঠাড়াচ্ছে যে, আপনি আমার সব ব্যাপার নিয়ে যা 
খুসী করতে পারেন, আমি তাতে এতটুকু অসস্তোষ 
পর্্যস্ত প্রকাশ কর্ব না। আানি এমন কি মিস্‌ ফাম্মারের 
পরামর্শও খুব আনন্দের সহিতই নেব_তিনি যতই 
ভত-প্রতের কথাই বলুন না কেন। এ সব ভূত-প্রেতের 
অন্তরালে আমি একটা অগাধপ্রেমপূর্ণ হৃদয় দেখতে 
পাচ্ছি। কেবঙ্প উহার উপর একট প্রশংসনীয় 
উচ্চাকাজ্ষার সঙ্গম আবরণ রয়েছে-_-তাও কয়েক বংসরে 

নিশ্চিত নষ্ট হবে। এমন কি, ল্যাগুস্বার্গও মাঝে মাঝে 
আমার ব্যাপারে হস্তক্ষেপ করলে তাতে কোন আপত্তি 
করব না। কিন্তু এ পর্য্যস্তই । এঁদের ছাড়া অন্য কোন 
লোক আমার সাহাযা করতে এলে আমি বেজায় 
ভয় পাই_-এই পধ্যস্ত আমি বল্তে পারি। আপনি 
আমাকে যে সাহায্য করেছেন, শুধু তার দরুণ নয়-_ 
আমার স্বাভাবিক সংস্কারবশত£ই (অথবা যাকে আমি 
আমার গুরুমহারাজের অন্ুপ্রাণন বলে থাকি) আপনাকে 
আমি আমার মায়ের মত দেখে থাকি। সুতরাং আপনি 
আমাকে যে কোন পরামর্শ দেবেন বা যে কোন আদেশ 
করবেন, তা আমি সর্বদাই পালন কর্ব_কিন্ত এ 
পরামর্শ ব আদেশ সাক্ষাৎ আপনার কাচ “থকে পেলে 
তবেই উহা! শুন্ব, নতুব। নয়। আপনি যদি আর 
কাকেও মাঝখানে খাড়া করেন, তাহলে শামি নিজে 
বিচার করে তবে তার কথা শুন্ব কিনা শুন্ব স্থির 
কর্ব। এই কথা আরকি! 
এই সঙ্গে আমি সেই ইংরাজের পত্রখানি পাঠালান। 
আমি কেবল উহার অন্তর্গত হিন্দুস্থানী শব্দগুলি 
বোঝাবার জন্য ধারে ধারে গোটাকতক কথা লিখেছি । 
আপনার চিরানুগত সম্ভান 
বিবেকানন্দ । 

পুঃ-মিস্‌ হাাম্লিন এখনও এসে পৌছোন নি। 
তিনি এলে আমি সংস্কত বইগুলি পাঠাব। তিনি কি 
আপনার নিকট মিঃ নাওরোজী কৃত ভারত সম্বন্ধে এক- 
খানি গ্রন্থ পাঠিয়েছেন ? আপনি যদি আপনার ভাইকে 
বইখানি একবার আগাগোড়া দেখতে বলেন, তবে আমি 
খুব খুসী হব। গান্ধি এখন কোথায় ? 





(৫) 
নং৫এ পশ্চিম, ৩৩ সংখ্যক রাস্ত। | 
নিউইয়ক । 
বৃহস্পতিবার, মেঃ ১৮৯৫ | 
প্রয় মিসেস বুল_ 
আমি গতকল্য মিস্‌ থার্সবির নিকট ২৫ পাউগ্ 
দিয়াছি। ক্লাসগুলি চল্ছে বটে, কিন্ত ছুঃখের সহিত 
ঙ্ঞানাচ্ছি, যদিও ক্লাসে বহু ছাত্রেব সমাগম হয়, কিন্ত 
তারা যা দেয়, তাতে ঘর ভাডাঢাব৪ সঙ্কুলান হয় ন।। 
এই সপ্তাহটা চেষ্ট। করে দেখব, তারপর ছেড়ে দেব। 
আমি আগামী গ্রীষ্মকালে সহন্র্বীপোদ্যানে 
(11701781707 [41270 1১011) আমার ক্লাসের জনৈকা 
ছাত্রী মিস্‌ ডাচারের ওখানে যাচ্ছি । কারণ, ভারতবর্ষ 

থেকে ব্দোস্তের বিভিন্ন ভাষ্য সমূহ আমার নিকট 
শী আস্ছে। এই গ্রীষ্মকালে আমি বেদাস্ত দর্শনের 
তিনটা বিভিন্ন জোপান সম্বন্ধে ইংরাজীন্তে একখানি 
গ্রন্থ লিখ্কো মনে করছি; তারপর শ্রীনএকারে যেতে 
পারি। 

মিস্‌ ফান্মার আমার নিকট জান্তে চান এই গ্রীঙ্ষে 
গ্রীনএকারে কোন্‌ কোন্‌ বিষয়ে বক্তৃতা করবো, আর 
কোন্‌ সময়েই বাঁ-মথায় যাব। আমি এর উত্তরে কি 
লিখবো বুঝতে পার্ছি না। আশা করি, আপনি 
কৌশলে এ অনুরোধ কাটিয়ে দেবেন--এ বিষয়ে 
আপনার উপর সম্পূর্ণ নির্ভর কর্লাম। 

আমি বেশ ভাল আছি-মুদ্রাঙ্কন-সমিতির (1১7৪৯ 
48500196101) ) জন্য “অমরাহ (10000707681) ) 
বিষয়ে আমার প্রতিশ্রুত একটা প্রবন্ধ লিখতে বিশেষ 
ব্যস্ত আছি। 

আপনার অনুগত 
বিবেকানন্দ । 


পত্্রাবলী। 


(৬) 
নিউইয়ক। 
৫৪ নং পশ্চিম, ৩৩ সংখাক রাস্তা | 
মে, ১৮৯৫ । 
প্রিয়-_ 
আমি এইমাত্র বাড়ী পৌছিলাম। এই অল্প ভ্রমণে 
আমার উপকার হয়েছে । সেখানকক্ম পল্লী ও পাহাড়- 
গুলি আমার খুব ভাল লেগেছিল__বিশেষতঃ মিঃ 
লেগেটের নিউইয়র্ক প্রদেশে জমিদারীর গ্রামা বাড়ীটী। 
এল্‌__ বেচারী এই বাড়ী থেকে চলে গিয়েছেন । তিনি 
তার ঠিকানা পধ্যন্ত আমাকে জানিয়ে যান নাই । 
তিনি যেখানেই যান, ভগবান ঠার মঙ্গল করুন। 
আমি জীবনে যে ছু-চার ক্তন অকপট লোক দেখবার 
“সৌভাগ্য লাভ করেছি, তিনি ঠাহাদেরই মধ্যে একজন । 
:. ষাকিছু ঘটে, সবই ভালর জন্য। সকল প্রকার 
মিলনের পরেই বিচ্ছেদ অবশ্যস্তাবী। আশা করি, 
আমি একাই সুন্দররূপে কাজ কর্তে পার্ব। মানুষের 
কাছ থেকে যত কম সাহায্য লওয়া যাবে, ভগবানের 
কাছ থেকে ততই বেশী সাহায্য পাওয়া যাবে। এইমাত্র 
আমি লগুনস্থ জনৈক ইংরাজের একখানি পত্ত্র পেলাম-_ 
তিনি আমার ছুইজন গুরুভাইএর সঙ্গে কিছুদিন ভারত- 
২১ 


পত্রাবলী । 


বর্ষের হিমালয় প্রদেশে বাস করেছিলেন । তিনি আমায় 
লগ্নে যেতে বল্ছেন। 


ইতি-__ 
বিবেকানন্দ । 





(৭) 
নিউইয়র্ক, 
৫৪নং পশ্চিম, ৩৩ সংখ্যক রাস্তা । 
মেঃ ১৮৯৫ । 
প্রিয় 
আপনাকে চিঠি লেখার পর, আমার ছাত্রেরা 
আমার খুব সাহায্য করছে এবং এখন যে ক্লাসগুলো খুব 
ভাল ভাবে চল্বে, তাতে আর সন্দেহ নেই। 
আমি ইহাতে খুব আহ্লাদিত হয়েছি। কারণ, 
খাওয়া-দাওয়া বা শ্বাস-্প্রশ্বাসের ম্যায় শিক্ষাদান করাটা 
আমার জীবনের একটা অত্যাবশ্যকীয় ব্যাপার হয়ে 
দাড়িয়েছে । 
পু$ __সন্বন্ধে “বঙারল্যাণ্ড” নামক ইংরাজী সংবাদ- 
পত্রে অনেক বিষয় পড়লুম। তিনি হিন্দুদিগকে 
তাহাদের নিজেদের ধর্মের গুণগ্রহণ করতে শিখিয়ে 
ভারতবর্ষে যথার্থ ই সংকাধ্য কর্ছেন। &* * আমি 
২২ 


পত্রাবলী । 


উক্ত মহিলার লেখা পড়ে তার মধ্যে কোনরূপ 
পাণ্ডিত্যের পরিচয় পেলাম না, * * কিম্বা কোনরূপ 
আধ্যাত্মিক ভাবও পেলাম না। যাহা হউক, যে কেউ 
জগতের উপকার করতে চান ভগবান্‌ তারই সহায় 
হউন। 

এই জগৎ কত সহজেই ন! বুজরুকদের দ্বার৷ প্রতারিত 
হয়ে থাকে! আর সভ্যতাব প্রথম উন্মেষের সময় থেকে 
বেচারা মানবজাতিকে ভালমানুষ পেয়ে তার উপর 
কত প্রবঞ্ণচনাই ন। চলেছে ! 

ইর্তি-_- 
বিবেকানন্দ । 


সপ পিপসপাপসা 


(৮) 
পাসি, নিউগ্রাম্পসায়ার । 
৭ জুন, ১৮৯৫। 

প্রিয় 
মবশেষে আমি মিঃ লেগেটের সঙ্গে এখানে এসে 
পৌছেছি । আমি জীবনে যে সকল সর্বাপেক্ষা সুন্দর 
স্তান দেখেছি, এটা ভাদের মধ্যে আন্যাতম । কল্পনা 
করুন চতুদ্দিকে পর্ধতবেষ্টিত, প্রকাণ্ড বন দ্বারা 
আচ্ছাদিত একটা হৃদ-_আর সেখানে আমর! ছাড়া আর 

১৩ 


পত্রাষলী ৷ 


কেউ নাই। কি মনোরম, কি নিস্তব্ধ, কি শান্তিপূর্ণ! 
সহরের কোলাহলের পর, আমি য়ে এখন ফি আনন্দ 
পাচ্ছি, তা আপনি সহজেই অনুমান করতে পারেন। 
এখানে এসে আমার আয়ু যেন আরও দশ বছর 
বেড়ে গেছে। আমি একলা বনের মধ্যে যাই, আমার 
গীতাখানি পাঠ করি এবং বেশ সুখেই আছি। দিন 
দশেকের মধ্যে এস্থাম ত্যাগ করে সহম্রদ্বীপোষ্ঠানে 
(11700558770 [51900 1৮২) যাব। সেখানে আমি 
ঘণ্টার পর ঘণ্টা, দিনের পর দিন ভগবানের ধ্যান 
করব এবং একলা নিজ্জনে থাকৃব। এই কল্পনাটাই 
মনকে উচু করে দেয়। 
ইতি___ 
বিবেকানন্দ । 





(৯) 
সহত্রদ্বীপোগ্ভান | 
আগ, ১৮৯৫। 
প্রিয় 
মিঃ ষ্টাডির ধার কথা সেদিন আপনাকে লিখেছি 
সত্তার কাছ থেকে আর একখানা পত্র পেলাম। 
এখানি আপনাকে পাঠিয়ে দিচ্ছি। দেখুন, সমস্ত 
৯৬০, 


পক্সাবঙ্গী । 


কেমন আগে থেকে তৈরী হয়ে আস্‌্চে! এখানি ও 
মিঃ লেগেটের নিমন্ত্রণপত্র একসঙ্গে দেখলে, আপনার 
কি ইহাকে দৈব আহ্রান বলে মনে হয় না? 

আমি এরূপ মনে করি; সুতরাং এ আহ্বানের 
অনুসরণ কর্ছি। আগষ্টের শেষাশেষি মিঃ লেগেটের 
সঙ্গে আমি প্যারিস যাৰ এবং সেখান থেকে লগ্ন । 
* ক * হে-পরিবারের সঙ্গে দেখা কর্বার জন্য আমাকে 
চিকাগেো যেতে হবে। স্তরাং গ্রীনএকার-দশ্মিলনীতে 
যোগ দিতে পার্লাম না। 

আমার গররুভাইদের ও আনার কাজের জগ্ত আপনি 
যতটুকু সাহায্য করতে পারেন, কেবল সেইট্রকু সাহাষ্যই 
আমি এখন চাই। আমি আমার ম্বদেশবাসীর প্রতি 
কর্তব্য কতকটা করিছি । এক্ষণে জগতের জঙন্য-_ 
যার কাছ থেকে এই দেহ পেয়েছি, দেশের জন্যা-_যাহা। 
আমাকে ভাব দিয়েছে, মন্ুঘাজাতির জন্য-যাদের মধ্যে 
আমি নিজেকে একজন বলতে পারি--কিছু কর্ব। 
যতই বয়স বাড়ছে, ততই দেখ তে পাচ্ছি যে, হিন্লুদের 
বিভিন্ন মতবাদের তাৎপধ্য আলোচনা করলে বুঝা যায় 
যেক্াদের মে মনুষ্যই সর্বশ্রেষ্ঠ প্রাণী । মুসলমান- 
গণও তাহাই বলেন । আল্লা এঞ্জেলগণকে (10551 ) 
আদমকে প্রণাম করতে বলেছিলেন । ইব্লিস্‌ করে 


১৫ 


পত্রাবলী ৷ 


নাই, তজ্জন্ত সে সয়তান (986817) হইল। এই 
পৃথিবী যাবতীয় স্বর্গাপেক্ষা উচ্চ--ইহাই জগতের 
সর্বশ্রেষ্ঠ বিদ্যালয় । আর মঙ্গল ও বৃহস্পতি গ্রহের 
লোকেরা নিশ্চয়ই আমাদের অপেক্ষা নিম্শ্রেণীর- কারণ, 
তাহারা আমাদের সঙ্গে সংবাদ আদান-প্রদান করতে 
পারে না। তথাকথিত উচ্চপ্রাণিগণ অর্থাৎ মৃতগণ 
অপর একটা সুক্ষ্রদেহধারী মনুষ্য ব্যতীত আর কিছুই 
নহে এবং তাহাও হস্তপদাদিবিশিষ্ট মন্ুষ্যদেহ । তাহারা 
এই পৃথিবীতে অপর কোন আকাশে বাস করে এবং 
একেবারে অদৃশ্যও নহে । তাহারাও চিন্তা করে এবং 
আমাদের ন্যায় তাহাদেরও জ্ঞান ও অন্যান্য সমস্তই 
মাছে-স্থুতরাং তাহারাও মানুষ । দেবগণ, এঞজেল- 
গণও তাহাই। কিন্তু কেবল মান্থুবই ঈশ্বর হয় এবং 
অন্যান্য সকলে পুনরায় মানবজন্ম গ্রহণ করিয়া তবে 
ঈশ্বরত্ব লাভ করিতে পারে। ম্যাক্সমুলারের শেষ 
প্রবন্ধটা অপনার কেমন লাগিল ? 
ইঈতি-__ 
বিবেকানন্দ । 


৬ 


পত্রাবলী ৷ 
(১০) 


ই, টি, ই্টাডির বাটী। 
হাইভিউ, ক্যাভার্স্যাম । 
রিডিং ইংলগু। 
১৭ই সেশ্টেম্বর, ১৮৯৫ । 


প্রিয়-_ 

মিঃ ্টাডি এবং আমি ইংলগ্ডে সমিতি গঠন করিবার 
জম্য অন্ততঃ দ্রচারজঞন দৃঢ়চেতা ও মেধাবী লোক 
চাই এবং সেইন্তম্য আমাদিগকে ধীরে ধীরে অঙসর 
হইতে হইবে । আমাদিগকে প্রথম হইতে সতক 
হইতে হইবে-_যাহাতে কতকগ্চলি “খেয়ালী” লোকের 
পাল্লায় ন। পড়ি। আপনি বোধ হয় জানেন, আমেরি- 
কাতেও আমার উদ্দেশ্য এইরপই ছিল। মিঃ ঠ্াডি 
কিছুদিন ভারতবনমে আমাদের সহিত সন্স্যাসি-সম্প্রদায়ের 
রীতি নীতি মানিয়া বাস করিয়াছিলেন । তিনি একজন 
শিক্ষিত, সংস্কৃত ভাষায় অভিজ্ঞ এবং অনীব উদ্যমশীল 
লোক। এ পধান্ত উত্তম; 

পবিত্রতা, অধ্যবসায় এবং উদ্যম এই তিনটী গণ 
আমি একসঙ্গে চাই। যদি এইরূপ ছয় জন লোক 

্ 


পত্রাবলী। 


এখানে পাই, আমার কাজ চল্বে। এইরূপ ছুই চার 
জন লোক পাবার সম্ভাবনাও আছে । 
ইতি--বিবেকানন্দ । 


(১১) 
রিডিং । 


২৪ শে সেপ্টেম্বর, ১৮৯৫ । 
প্রিয়-_ 


মিঃ গ্টান্ডিকে সংস্কৃত শিখৃতে সাহায্য করা ছাড়া 
এ পর্য্যস্ত আমি উল্লেখযোগ্য কোন কাযই করি নাই। 
তিনি ভারতবধ থেকে আমার গুরুভ্রাতাদের মধ্যে 
একজন সন্ন্যাসীকে এখানে আন্তে চান। যখন জামি 
আমেরিকায় চলে যাৰ, তখন তাহাকে সাহায্য কর্বার 
নমিত্ত, একজনের জন্য ভারতবর্ষে লিখেছি । এ 
পধ্যন্ত সব ভাল ভাবেই চল্ছে। এখন পরবস্তা চালের 
জন্য অপেক্ষা কর্ছি। “পেলেও ছেড়োনা, পাবার জন্য 
ব্যস্তও হয়োশা-_-ভগবান্‌ স্বেচ্ছায় যাহা! পাঠান, তার জন্য 
অপেক্ষা কর” ইহাই আমার মৃলমন্ত্র। আমি খুব কম 
চিঠি লিখি বটে, কিন্তু আমার হাদয় কুতজ্ঞতায় পূর্ণ । 
ইতি-_-বিবেকানন্দ। 





১ ট 


পত্রাবঙ্গী । 


(১২) 
রিডিং । 
৬ই অক্টোবর, ১৮৯৫। 
প্রিয় 
আমি মিঃ ষ্রটাডির সহিত ভক্তি সম্বন্ধে একখানি 
পুস্তকের অনুবাদ করিতেছি, প্রচুর টাকা সমেত উহা 
শীত্বই প্রকাশিত হইবে। এই মাসে আমাকে লগ্নে 
দুইটী এবং মেড্নহেডে একটা প্বক্তুতা দিতে হইবে। 
ইহাতে কতকগুলি ক্লাস খোলবার ও পারিবারিক 
বক্তৃতার বন্দোবস্ত হবার সুবিধা হবে । আমরা কতক- 
গুলো হে চৈ না করে চুপচাপ করে কাজ করতে চা! 
ইতি--- 
বিবেকানন্দ । 





( ১৩) 
নিউইয়ক । 
২২৮ পশ্চিম, ৩৯ সংখ্যক রাস্তা । 
৮ই ডিসেম্বর, ১৮৯৫। 
প্িয়-_ 
দশ দিন কষ্টকর সমুদ্রযান্াব পর আমি গ্ 
শুক্রবার এখানে পৌছিয়াছি। সমুন্র ভয়ানক বিক্ষুব্ধ 


১৪৯ 


পত্রাবলী । 


ছিল এবং জীবনে এই সর্বপ্রথম আমি “সমুদ্রগীড়ায়? 
অতিশয় কষ্ট পাইয়াছিলাম। ইংলগ্ডে আমি জনকয়েক 
বিশিষ্ট বন্ধু করিয়া আসিয়াছি। আগামী গ্রীষ্মে আমি 
পুনরায় তথায় যাইব-_এই আশায় তাহারা আমার এই 
অনুপস্থিতি কালে তথায় কাধ্য করিবেন। এখানে 
আমিকি প্রণালীতে কাধ্য করিব তাহ! এখনও স্থির 
করি নাই। ইতিমধ্যে একবার ডিট্রয়েট ও চিকাগো 
ঘুরিয়া আসিবার ইচ্ছ। আছে--তার পর নিউইয়র্কে 
ফিরিব। সাধারণের কাছে প্রকাশ্য ভাবে বক্তৃতা দেওয়াটা 
আমি একেবারে ছাড়িয়া দিব স্থির করিয়াছি ;: কারণ 
আমি দেখিতেছি আমার পক্ষে সর্ধ্বোৎকৃণ্ঠ কার্য 
তইতেছে- প্রকাশ্য বন্তুতায় কিম্বা আপনা আাপনি 
ক্লাসে একদম টাকাকড়ির সংশ্রব না রাখা । পরিণামে 
ইহাতে কাধ্যোর ক্ষতি হইবে এবং ইহাতে অসৎ দষ্টাত্ত 
দেখান হইবে । 

ইংলগ্ডে আমি এ মতে কাধ্য করিয়াছি, এবং 
লোকের! হ্বেচ্ছায় যে টাকাকড়ি দিতে আসিয়াছিল, 
তাহাও ফেরৎ দিয়াছি। বড় বড় হলে বক্তৃতা দিবার 
অধিকাংশ খরচ মিঃ ট্রাডি বহন করিতেন এবং অব- 
শিষ্টাংশ আমি করিতাম। ইহাতে বেশ কায চলিয়াছিল। 
যদি লোকে আমাকে চায়, তবে তাহারাই বক্তৃতার 


৬)০ 


পত্রাবলী । 


সমস্ত বন্দোবস্ত করিবে । এই সমস্ত লইয়া মামার 
মাথা ঘামাইবার দরকার নাই। যদি তুমি __র ও -_র 
সঙ্গে পরামর্শ করিয়া মনে কর যে, আমার চিকাগো 
আসিয়া ধারাবাহিক কতকগুলি বক্তা “দওয়া সম্ভবপর 
হইবে, তবে আমাকে লিখিও : অবশ্ঠ টাকাকড়ির 
ব্যাপার একদম বাদ দিতে হইবে । 

আমি বিভিন্ন স্থানে স্ব নব স্বাধীন একান্দ্রের পক্ষ- 
পাতী। তাহাদিগকে নিজেদের ঝীয নিজেদের করিতে 
দাও__তাহারা যাহা খুসি করুক। আমার নিজের 
সম্বন্ধে মামার এইট্রকু বক্তব্য যে, মামি নিজেকে কোন 
সংঘের ভিতর জড়াইতে চাই ন।। 

ইতি-_ 
বিবেকানন্দ । 





$ 2 
নিউইয়ক । 
২১৮ পশ্চিম, ৩৯ সংখ্যক রাস্তা । 
১০ ডিসেম্বর, ১৮৯৫ । 
* * ভামি সেক্রেটারীর পত্র পাঈয়াছি এবং ঠাহার 
অন্থরোধ মত হাগঠা্ দার্শনিক ক্লাবে আনন্দের সতিত 
বক্তৃতা দিব। তবে মন্ববিধা। এইট যে, আমি এখন 


৩৯ 


পত্রাবলী । 
আগ্রহের সহিত লিখিতে আরম্ভ করিয়াছি এৰং কতক- 
গুলি পাঠ্যপুস্তক লিখিয়া ফেলি্ত চাই। এইগুলি, 
আমি চলিয়। গেলে, আমার কার্যের ভিত্তিস্বরূপ হইবে। 
ইহার পূর্বে আমাকে চারখানি ছোট ছোট বই তাড়া- 
তাড়ি করিয়া শেষ করিতে হইবে । 

এই মাসে চারিটী রবিবাসরীয় বক্তার জন্য বিজ্ঞা- 
পন বাহির করা হইয়াছে । ডাক্তার জেন্স্‌ প্রসৃতি 
ফেব্রুয়ারির প্রথম সপ্তাহে ক্রক্লিনে একটী বক্তৃতার 
বন্দোবস্ত করিতেছেন। 

ইঈতি__ 
বিবেকানন্দ। 





(১৫) 
নিউইয়র্ক | 
২৯শৈ ডিসেম্বর, ১৮৯৫। 
প্রিয় ভগিনি, 

এ জগতে-_যেখানে কিছুই একেবারে নষ্ট হয় না, 
যেখানে আমরা জীবননামধেয় মৃত্যুর মধ্যে বাস করি-__ 
প্রত্যেক চিন্তা, তাহ! প্রকাশ্টেই করা হউক অথবা 
অপ্রকাশ্যেই করা হউক, সদর রাস্তার ভিড়ের মধ্যেই 
হউক অথব' প্রাচীনকাবলের নিবিড় নিভৃত অরণ্য মধ্যেই 


৩২ 


পত্রাবলী। 


বিমান থাকে । তাহারা ক্রমাগত শরীর পরিগ্রহ 
করিবার চেষ্টা করিতেছে, এবং যতদিন না করিতেছে, 
ততদিন অভিব্যক্ত হইবার জন্য চেষ্টা করিবেই এবং 
উহাদ্দিগকে যতই চাপিবার চেষ্টা করা হউক না কেন, 
উহার! কিছুতেই নষ্ট হইবে না। কিছুরই বিনাশ নাই 
_ যে সকল চিন্তা অতীতে অনিষ্ট-সাধন করিয়াছিল, 
তাহারাও শরীরপরিগ্রহের চেষ্টা করিতেছে, তাহারাও 
পুনঃ পুনঃ প্রকাশের ছারা শুদ্ধ হস্য়া অবশেষে সম্পূর্ণ 
সৎ চিন্তায় পরিণত হইবার চেষ্ঠা করিতেছে । 

এইবূপে কতকগুলি ভাবরাশি বর্ধমান কালে আত্ম" 
প্রকাশ করিবার চেষ্টা করিতেছে । এই অভিনব ভাবরাশি 
আমাদিগকে কোন বস্ত্র ক্বরূপতঃ ভাল বা মন্দ এবখ্িধ 
দ্বৈতাত্বক স্বপ্প এবং তনোধিক শন্বাঙাবিক সব্ধপ্রবৃপ্তির 
উচ্ছেদের অসম্ভব আশাকে পরিহার করিতে বলিতেছে । 
উহা শিখাইতেছে যে, জগতের উন্নতির নিয়ম প্রবৃত্তির 
উচ্ছেদে নহে, উচ্চতর দিকে উচ্ভার মোড় ফিরাহয়। 
দেওয়া । উহ। আরও শিক্ষা দ্রিতেছে যে, এই জগতে 
ভাল মন্দ বলিয়া! ছুইটী সম্পূর্ণ পুথক্‌ বিভাগ করিবার 
কিছুমাত্র আবশ্যকতা নাই-যাহাকে লোকে মন্দ বলে, 
তাহাও বাস্তবিক পক্ষে ভাল--তবে তার চেয়ে ভাল, 
তার চেয়ে ভাল, এইরূপ গাছে । উহা কাহাকেও বাদ 


৩৩ 

পত্রাবলী । 


দেওয়া দূরে থাকুক, যতক্ষণ পর্যন্ত না সকল বস্ত 
ও সকল ব্যক্তিকেই নিজ অঙ্কে গ্রহণ করিতে পারে, 
ততক্ষণ পধ্যস্ত তৃপ্ত হয় না। উহা শিক্ষা দেয় যে, 
যতই মন্দ হউক না, কোন অবস্থাতেই একেবারে হাল 
ছাড়িয়া দিবার কোন কারণ নাই। সুতরাং উহা, 
কাহারও মনোবৃত্তি যতই অপরিণত হউক অথবা নীতি ও 
ধর্ম সম্বন্ধে তাহার যতই বিসদৃশ ধারণা থাকুক না কেন, 
কাহাকেও বাদ দিতে চায় না__তাহার বর্তমান অবস্থাতেই 
তাহাকে আদরপূর্বক গ্রহণ করে, মন্দ বলিয়! তাহার 
উপর দোষারোপ না করিয়া বলে যে, এ পর্যস্ত তুমি 
যাহা করিয়াছ ভালই করিয়াছ, এখন আরও ভাল 
করিবার সময় আসিয়াছে । প্রাচীনকালে যাহাকে মন্দের 
পরিবর্জনরূপে কল্পনা করা হইত, এই নব শিক্ষান্থুসারে 
তাহ প্রকৃতপক্ষে মন্দের রূপাস্তরপরিগ্রহ মাত্র--ভাল 
হইতে আরও ভাল করিবার চেষ্টা। সর্ক্বোপরি ইহা 
এই শিক্ষা দেয় যে, স্বর্গরাজ্য পুর্ব হইতেই বিদ্যমান-__ 
তুমি ইচ্ছা করিলেই উহা! লাভ করিতে পার ; মান্থুষ পূর্ব 
হইতেই পুর্ণ__সে ইচ্ছ! করিলেই উহা জানিতে পারে । 
বিগত গ্রীষ্ম খতৃতে গ্রীনএকারে যে সকল সভার 
অধিবেশন হয়, সেগুলিতে উক্ত সম্মেলনের উদ্দেশ্য 
অন্তুত সাফল্য লাভ করিয়াছিল। তাহার একমাত্র 

কারণ, আপনি পূর্বোক্ত ভাবপ্রকাশের উপযুক্ত যন্ত্- 
স্বরূপ হইয়। উহার অবাধপ্রবেশের জন্য আপনাকে 
সম্পূর্ণ উন্মুক্ত রাখিয়াছিলেন এবং স্বর্গরাজ্য পুর্ব হইতেই 
বিদ্যমান--নব চিন্তাপ্রণালীর এই সব্বোচ্চ শিক্ষারূপ 
ভিত্তির উপর দণ্ডায়মান হইয়াছিলেন । 
আপনি এই ভাব জীবনে পরিণত করিয়া দৃষ্টাস্ত 
স্বরূপে দেখাইবার উপযুক্ত আধাররূপে প্রভূ কর্তৃক 
মনোনীত ও আদিষ্ট হইয়াছেন এবং যিনি আপনাকে 
এই অদ্ভুত কাধ্যে সহায়তা করিবেন, তিনি প্রতৃরই 
সেব। করিবেন । 
শাস্তে শ্রীকঞ্চের উক্তিতে আছে-__ 
“মন্তক্তানাঞ্চ যে ভক্তাস্তে মে ভক্ততমা মতা; | 
অর্থাৎ যাহারা আমার ভক্তগণের ভক্ত, তাহারাই 
আমার শ্রেষ্ঠ ভক্ত। আপনি প্রহর সেবিক1 সুতরাং 
আমি যেখানেই থাকি না কেন, ভগবংপ্রেরণায় আপনি 
যে মহোচ্চ ত্রতে দীক্ষিতা হইয়াছেন তাহার উদ্যাপনে 
যে কোন প্রকারে সহায়তা করিতে পারি, শ্রীকৃষ্ণের 
দাসানুদাস আমি তৎসাধনে আপনাকে কৃতার্থজ্ঞান করিব 
ও তাহ! সাক্ষাৎ প্রতৃরই সেবা বলিয়া মনে করিব। 
আপনার চিরন্সেহাবন্ধ ভ্রাতা 
বিবেকানন্দ । 


৩৫ 


পত্রাবলী। 
(১৬) 


নিউইয়র্ক । 
১২৪ পূর্বব, ৪৪ সংখ্যক রাস্তা । 
১৪ই এপ্রিল, ১৮৯৬। 


প্রিয়, 

এই ভদ্রলোকটী বোম্বাই হইতে একখানি চিঠি 
লইয়া এখানে আমার কাছে আসিয়াছেন। তিনি 
হাতে হেতেড়ে শিল্পকাধ্য করিতে দক্ষ (1১78061০2] 
1/001)2010 )১ এবং তাহার একমাত্র খেয়াল এই যে, 
তিনি এদেশের ছুরি, কাচি ও অন্যান্য লৌহনিশ্মিত দ্রব্য 
সকলের কারখানা দেখিয়া বেড়ান। *** আমি 
তাহার সম্বন্ধে কিছুই জানি না, কিন্ত তিনি যদি মন্দ 
লোকও হন, তাহা হইলেও আমার স্বদেশবাসীদের 
ভিতর এইরূপ বে-পরোয়। সাহসের ভাব দেখিলে উহাতে 
উৎসাহ দিতেই ইচ্ছ। করি। তাহার পথখবচের জন্য 
আবশ্যকীয় টাকা আছে। 

এক্ষণে যদি আপনি সতকতার সহিত লোকটা 
কতদূর সাচ্চা এ সম্বন্ধে পরীক্ষা করিয়। সন্তুষ্ট হন, ৬") 
হইলে আমার বক্তবা এই যে, এবাক্তি এ কাবখানা- 
গুলি দেখিবার একটা সুযোগ চায় মাত্র। আশা করি, 


৩৬ 


পত্রাবলী । 


তাহার মধ্যে কোন ভেজাল নাই আর আপনি তাহাকে 
এ বিষয়ে সাহায্য করিতে পারিবেন । 
ভবদীয়__ 
বিবেকানন্দ । 





(১৭) 
৬৩ সেপ্ট জঙ্ঞেস্‌ রোড। 
লগ্ডন। 
৩০শে মে? ১৮৯৬ । 
প্রিয় 
গত পরশ্ব অধ্যাপক ম্যাক্সমূলারের সহিত আমার 
বেশ দেখা শুনা হইয়া গেল। তিনি একজন খবিকণ্র 
লোক ; তাহার বয়স ৭০ বৎসর হইলেও ভাহাকে 
যুবা দেখায়; এমন কি তাহার মুখে একটীও চিন্তার 
রেখা নাই । হায়! ভারতবধ ও বেদান্তের প্রতি হাহার 
যেরূপ ভালবাসা তাহার আদ্ধেক যদি আমার থাকিত ! 
তাহার উপর তিনি যোগশাস্ত্রের প্রতিও মন্গুকুল ভাব 
পোষণ করেন এবং উহাতে বিশ্বাস কারন | তিবে 
বুজরুকদের তিনি একদম দেখিতে পারেন না। 
সব্ধ্বোপরি রামকঞ্* পরমহংসের উপর ঠাহার ভক্তি 
অগাধ এবং তিনি “নাইটিম্থ সেঞ্চুরিতে তাহার সম্বন্ধে 


৩৭ 


পত্রাবলী ৷ 


একটা প্রবন্ধ লিখিয়াছেন। তিনি আমাকে জিজ্ঞাসা 
করিলেন, “আপনি তাহাকে জগতের সমক্ষে প্রচার 
করিবার জন্য কি করিতেছেন ?” 
রামকৃষ্ণ তাহাকে অনেক বৎসর ধরিয়! মুগ্ধ করিয়া- 
ছেন। ইহা কি একটা সুসংবাদ নয়? 
এখানে কাযকন্ম ধীরে ধীরে কিন্তু দৃটভাবে অগ্রসর 
হইতেছে । আগামী রবিবার হইতে আমার সাধারণ 
বক্তৃতা আরন্ত হইবে ঠিক হইয়াছে । 
ইতি-__ 
বিবেকানন্দ । 





(১৮) 
৬*নং সেণ্ট জর্জেস্‌ রোড, লগ্ন? 
মে, ১৮৯৬ । 

প্রিয় ভগিনি, 
আবার লগ্ডন। এখন ইংলগ্ডের আবহাওয়া বেশ 
চমৎকার ও ঠাণ্ডা; ঘরে আগুন রাখ তে হয়। আমাদের 
ব্যবহারের জন্য এবার একটা গোটা বাড়ী পাওয়। 
গেছে। বাড়ীটা ছোট হলেও বেশ স্থবিধাজনক। 
লগ্ডনে বাড়ীভাড়া আমেরিকার মত তত বেশী নয়, 
তা বোধ হয় তুমি জান। এই তোমার মা'র কথাই 


৩৮ 


পত্রাবলী। 


ভাবছিলাম। এই মাত্র তাকে একখান পত্র লেখা 
শেষ করেছি । উহা৷ মনরো৷ এগু কেংএর কেয়ারে ৭নং 
সেরিবা রোড, প্যারিস, এই ঠিকানায় পাঠাব । এখানে 
জন কয়েক পুরাণ বন্ধুও আছেন । মিস্‌ এম- সম্প্রতি 
ইউরোপের নানাদেশ ভ্রমণ করে লগুনে প্রত্যাগমন 
করেছেন । তাহার স্বভাবটী সোনার ন্যায় খাটি এবং 
তাহার স্েহপ্রবণ হৃদয়টীর কোন পরিবন্ঠন হয় নাই। 
আমরা এই বাড়ীতে বেশ ছোট খাট একটী পরিবার 
হয়েছি । ভারতবধ হতে একজন সন্যাপী এসেছেন । 
বেচারা হিন্দু” বল্তে যা বোঝায় তা এঁকে দেখ লেই 
বেশ বুঝ তে পার্বে। সব্বদাই যেন ধ্যানস্থ রয়েছেন ; 
অতি নর এবং মধুর স্বভাব । আমার যেমন একটা 
অদম্য সাহস এবং ঘোর কন্মতৎপরতা। আছে, ভাতে 
তার কিছুই নাই। এখানে ত ওরকম চল্বে না। 
আমি তার ভিতর একট কর্মশীলত। প্রবেশ করিয়ে 
দেবার চেষ্টা করব। এখনই ছুটী করিয়া ক্লাসের 
অধিবেশন হচ্ছে, চার পাচ মাস এরূপ চল্বে-তার 
পর ভারতে যাচ্ছি। কিন্তু আমেরিকাতেই আমার 
হৃদয় পড়ে আছে --আমি হয়াঙ্গি দেশ ভালবাসি । 
আমি চাই নূতন ভাব, নূতন উদ্দীপনা । মামি পুরাতন 
ধ্ংসাবশেষের চারিদিকে অলসভাবে ঘুরে বেড়িয়ে, 
৩৯ 


পত্রাবলী । 
সারাজীবন প্রাচীন ইতিহাসসমূহ নিয়ে হা-ছুতাশ করে 


আর প্রাচীনকালের লোকদের কথা ভেবে ভেবে দীর্ঘ- 
নিশ্বাস ফেল্তে রাজি নই। আমার রক্তের এখনও 
যাজোর আছে তাতে এরূপ করবার দরকার নেই। 
আমেরিকায় নূতন নূতন ভাবপ্রকাশের স্থুযোগ আছে, 
আর তথাকার লোকগুলিও এ সকল ভাব সহজে গ্রহণ 
করতে পারে। আমি আমূল পরিবর্তনের ঘোরতর 
পক্ষপাতী হয়ে পড়েছি। আমি শীঘ্রই ভারতবর্ষে ফির্ব, 
পরিবর্তনবিরোধী থস্থসে মাছের ন্যায় অস্থিমজ্জাহীন 
জড়প্রায় বিরাট দেশটার কিছু করতে পারি কি না 
দেখতে । তারপর প্রাচীন সংস্কারগুলোকে ছুড়ে ফেলে 
দিয়ে নূতন করে আর্ত কর্ব--একেবারে সম্পূর্ণ নৃতন, 
সরল অথচ সবল--সদ্যোজাত শিশুর ন্যায় নবীন ও 
সাতেজ। প্রাচীন য। কিছু দূর করে ফেলে দাও-_নৃতন 
করে আরম্ত কর। (যিনি সনাতন, অসীম, সর্বব্যাপী 
এবং সর্বজ্ঞ তিনি কোন বাক্তিবিশেষ নহেন তন্বনাত্র। 
তুমি, আমি সকলেই দেই তত্বের বাহ্য প্রতিরূপ মাত্র । 
এই অনন্ত তত্বের যত বেশী কোন ব্যক্তির ভিতর 
প্রকাশিত হয়েছে, তিনি তত মহৎ; শেষে সকলকেই 
উহার পূর্ণ প্রতিমৃত্তি হতে হবে; এইরূপে এখন যদিও 
সকলেই স্বরূপতঃ এক তথাপি তখন প্রকৃতপক্ষে এক 
০ 


পত্রাবলী । 


হয়ে যাবে। ধর্ম ইহা ছাড়া অপর কিছুই নহে। এই 
একত্বান্ুভব বা প্রেমই উহার সাধন ১ সেকেলে নিজীব 
অনুষ্ঠান এবং ঈশ্বর সম্বন্ধীয় ধারণাসকল প্রাচীন 
কুসংস্কার মাত্র । বর্তমানেও সেগুলিকে বাচিয়ে রাখবার 
চেষ্টা করা কেন! পার্থেই যখন জীবন এবং সত্যের 
নদশ বয়ে যাচ্ছে তখন আর তৃষ্ণার্থ ল্োকগুলোকে 
নর্দমার পচা জল খাওয়ান কেন! ইহা মনুষ্যস্থুলভ 
স্বার্থপরতা ব্যতীত অপর কিছুই নয়। পুরাতন সংক্গার- 
গুলাকে সমর্থন করতে করতে শামি বিরক্ত হয়ে 
পড়িছি। আমি এখন স্পষ্ট দেখতে পাচ্ছি যে, পুতিগন্ধ- 
ময় ও গভায়ু ভাবরাশির সমর্থন করতে গিয়ে আাঁজ পধ্যন্ত 
আমার অনেক শক্তি বৃথা ক্ষয় হয়েছে । জীবন ক্ষণস্থায়ী, 
সময়ও ক্ষিপ্রগভিতে চলে যাচ্ছে । যে দোশে লোকের 
ভাবরাশি সহজে কাধ্যে পরিণত হতে পারে সেইস্থানে 
এবং সেই সকল লোকের সঙ্গে প্রত্যেকের থাকা উচিত । 
হায়! যদি দ্বাদশ জন মাত্র সাহসী, উদার, মহৎ ও 
শকপটহ্নদয় লোক পেতৃম ! 
আমি নিজে বেশ আছি এবং জাবনটাকে খুব 
সম্তোগ কর্ছি। ইতি 
তোমাদের 
বিবেকানন্দ । 


৪৯. 


পত্রাবলী। 


(১৯) 
৩৬নং সেন্ট জর্ঞেস্‌ রোড । 


লগ্ন, দক্ষিণ-পশ্চিম । 
৫ই জুন, ১৮৯৬। 
প্রিয় 
রাজযোগ বইখানার খুব কাট্তি হচ্চে । সারদানন্ 
শীঘ্রই যুক্তরাজো যাবে। 


আমার পিতা যদিও'উকিল ছিলেন তথাপি আমি 
ইচ্ছা করি না যে আমার বংশের কেউ উকিল হয়। 
আমার গুরুদেব ইহার বিরুদ্ধে ছিলেন এবং আমার 
বিশ্বাস, যে পরিবারে কতকগুলো উকিল আছে সে 
পরিবার নিশ্চয়ই একট গোলযোগে পড় বে। আমাদের 
দেশ উকিলে ছেয়ে গেছে--প্রতিবংসর বিশ্ববিদ্যালয় 
থেকে হাজার হাজার উকিল বার হচ্ছে । আমাদের 
জাতের পক্ষে এখন আবশ্যক কম্মততৎপরতা৷ ও বৈজ্ঞানিক 
তত্বাবিফারোপযোগী প্রতিভা । সুতরাং আমার ইচ্ছ! 
ম-_ তড়িত্ৃত্ববিং হয়। সিদ্ধিলাভ করুতে না পার্লেও 
সে যে বড় হবার এবং দেশের যথার্থ উপকারে লাগ বার 
চেষ্টা করেছিল-_-এইটুকু ভেবেই আমি সন্তোষ লাভ 
কর্ব। আমেরিকার বাতাসের এমনি গুণ যে সেখানকার 
প্রত্যেকের ভেতর যা কিছু ভাল সমস্তই ফুটে ওঠে_ 

৩২ 


পত্রাবলী । 


এমনটী আর কোথাও দেখিনি । আমি চাই সে অকুতো- 
ভয় ও সাহসী হউক এবং তার নিজের জন্য ও ব্বজাতির 
জন্য একটা নূতন পথ বার কর্তে যথাসাধ্য চেষ্টা করুক। 
একজন তড়িত্বত্ববিৎ ইঞ্জিনিয়ার ভারতে অনায়াসে করে 

খেতে পারে । 
পুঃ__গুডউইন্‌ আমেরিকায় একখানি, মাসিকপত্র 
বার করা সম্বন্ধে তোমাকে এই ডাকে একখান! পত্র 
লিখছে । আমার মনে হয়, কাষটী বজায় রাখ তে হলে 
এই রকমের একটা কিছু দরকার । আর, আমি অবশ্য 
সে যে ভাবে কাজ কর্বার উপায় নির্দেশ করুবে, সেই 
ভাবে এ বিষয়ে সাহায্য কর্বার যথাসাধ্য চেষ্ট। কর্ব। 
আমার বোধ হয়, দে খুব সম্ভব সারদানান্দের সঙ্গে যাবে। 
তোমাদের প্রেনবদ্ধ 

বিবেকানন্দ । 
(২০) 
৬৩, সেন্ট জর্জেস রোড । 
লগ্ডন, ৮ই জুলাই, ১৮৯৬ । 
প্রিয় 

ইংরাজ জাতটা খুব উদার। সেদিন মিনিট 
তিনেকের মধ্যেই আমার ক্লাস থোক আগামী শরৎকালের 


৪৩ 


পত্রাবলী। 
কাজের নৃতন বাড়ীর জন্য ১৫০ পাউণ্ড ( ২২৫০২ টাকা) 
টাদা উঠেছে । এমন কি, চাইলে তারা তরাণ্তেই ৫০০ 
পাউণ্ড দিত। কিন্তু আমরা ধীরে ধীরে কায করতে 
চাই-_হঠাৎ কতকগুলো খরচপত্র করতে চাই না। 
এখানে এই কাযটা চালাতে অনেক লোক মিলবে, তারা 
তাগের ভাব কতকট! বোঝে- আর ইংরাজচরিত্রের 
বিশেষত্ব এই যে, যে ভাবট। তাদের মাথার ভেতর ঢোকে 
সেটা কিছুতেই ছাড়তে চায় না। 
ইতি-__ 
বিবেকানন্দ । 


(২১) 

স্যান্স গ্রাণ্ড। 

স্থইজারল্যাণ্ড। 
২৫শে জুলাই, ১৮৯৬। 

প্রিয়__ 

আমি জগংটা একেবারে ভুলে যেতে চাই, অন্ততঃ 
আস্চে ছুমাসের জন্য, এবং কঠোর সাধনা করতে চাই । 
উহাই আমার বিশ্রাম। পাহাড় এবং বরফ দেখ লে 


আমার মনে এক অপুর্ব শান্তিময় ভাব আসে। 
৪৪8 


পত্রাবলী ৷ 


এখানে আমার যেমন সুনিদ্রা হচ্ছে এমন অনেক দিন 


হয় নাই। 
সকল বন্ধুবর্গকে আমার ভালবাসা জানাবে । 
তোমাদের 
বিবেকানন্দ । 





(২২) 

* লুজার্ণ, সুইজারল্যাণ্ড। 
২৩শে আগ, ১৮৯৬। 

প্রিয় 
সারদানন্দ ও গুডউইন্‌ যুক্তরাজ্যে প্রচারকাধা সুন্দর 
রূপে কর্ছে শুনে খুব খুসা হলুম | * * আমি ভারত- 
বর্ষ থেকে আর একজন লোক চেয়ে পাঠিয়েছি, তিনি 
আগামী মাসে আমার সঙ্গে যোগদান করবেন । আমি 
কায আরম্ত করে দিয়েছি, এখন অপরে এট। চালাক। 
দেখ তেই ত পাচ্ছ, কাটা চালিয়ে দেবার জন্য কিছু 
দিন টাকাকডি ও বিষয় সম্পত্তির সম্পর্কে এসে আমায় 
মলিন হতে হয়েছে । এখন আনার স্থির বিশ্বাস যে, 
আমার কর্তব্য শেষ হয়েছে, এখন আমার আর বেদান্ত 
বা জগতের অন্য কোন দর্শন, এমন কি, কাটার উপরে 
পর্য্যন্ত কোন টান নেই । আমি চলে যাবার জন্য 

8৫ 


পৃন্রাবলী । 


তৈরী হচ্চি--আর এই জগতে, এই নরকে, ফিরে 
আস্চি না! 

এমন কি, এই কাষের আধ্যাত্মিক উপকারের দিক্‌ 
দিয়ে দেখেও আমার উহার উপর বিন্দুমাত্র রুচি নেই। 
মা শীঘ্রই আমাকে তার কাছে টেনে নিন! আর যেন 
কখনও ফিরে আস্তে না' হয়। 

পুনশ্চ 

গ্রীনএকার প্রোগ্রামে এই একটা ভয়ানক ভূল 
হয়েছে-_-উহাতে ছাপান হয়েছে, যেন ষ্টাডি কুপা করে 
(ইংলগ্ড ছেড়ে সেখানে থাকৃবার ) অনুমতি দেওয়ায় 
সারদানন্দ সেখানে রয়েছে। ্টাডি বা আর যেই 
হক্‌ না কেন_-একজন সন্াসীকে অনুমতি দেবার সে 
কে? ** * আমি জগতের একজনও সন্যাসীর প্রভূ 
নই। তাদের যে কাজটা ভাল লাগে সেইটে তারা 
করেন এবং আমি যদি তাদের কোন সাহায্য করতে 
পারি--বস্‌, এইমাত্র তাদের সঙ্গে আমার সম্বন্ধ । আমি 
সাংসারিক বন্ধনরূপ লোহার শেকল ভেঙ্গেছি--আর 
ধশ্মসজ্বের সহিত সম্বন্ধরপ সোনার শেকল পর্তে চাই 
না। আমি মুক্ত, সর্বদাই মুক্ত থাকুব। আমার ইচ্ছা 
সকলেই মুক্ত হয়ে যাক্‌--বাতাসের মত মুক্ত। যদি 
নিউইয়র্ক, বোষ্টন অথব! যুক্তরাজ্যের অন্ত কোন স্থান 


৪৬ 


পত্রাবলী। 


বেদীন্তচর্চা চায়, তবে তারা বেদাস্তের আচাধ্যদের 
সাদরে গ্রহণ কর্বে, তাদের রেখে দেবে এবং তাদের 
ভরণপোষণের বন্দোবস্ত করে দেবে। আর আমার 
কথা__আমি ত অবসর গ্রহণ করেছি । জগৎ-রঙ্গমঞ্চে 
আমার অভিনয় শেষ হয়েছে ! 
এখন থেকে টাকাকড়ি সম্বন্ধে আমি ,আর কিছুই 
জানি না। উহা তোমাদের ইচ্ছামত খরচ করো। 
তোমাদের কল্যাণ হউক । 
ইতি 
বিবেকানন্দ । 


উইম্বল্ডন, ইংলগু। 
৮ই অক্টোবর, ১৮৯৬ 

প্রিয়-_ 
জাশ্মীণিতে অধ্যাপক ডয়সনের সঙ্গ আমার সাক্ষাৎ 
হয়েছিল। কীলে (70101) আসামি ভার অতিথি হয়ে" 
ছিলাম। ছুজনে একসঙ্গে লণ্ডুল এসেছি, এখানেও 
কয়েকবার দেখাশুনা হয়ে খুব আনন্দলাভ হয়েছিল। 
ধর্ম ও সমাজ সম্বন্ধীয় কাজের বিভিন্ন অঙ্গের উপর 
যদিও আমার সম্পূর্ণ সহানুভূতি আছে, তথাপি আমি 

পত্রাবলী । 


দেখতে পাচ্ছি যে, প্রত্যেকের কাষের বিশেষ বিশেষ 
বিভাগ থাকা খুব দরকার। আমাদের বিশেষ কাঁষ 
বেদান্ত প্রচার । অন্যান্য কাষে সাহায্য কর এই এক 
আদর্শের অনুগত হওয়া চাই। আশা। করি আপনি 
এইটে সাঁঁ-র মনে বদ্ধমূল করে দেবেন। আপনি 
অধ্যাপক ম্যাক্সমূলারের "শ্রীরামকৃষ্ণ সম্বন্ধে প্রবন্ধ পাঠ 
করেছেন কি? ইংলগ্ডে আমাদের কাজ যে কেবল 
সাধারণ লোকের ভিত্তর বিস্তার হচ্ছে তা নয়, পরন্ত 
শিক্ষিত ও সন্তরান্ত লোকের ভিতরও এর খুব আদর 


হচ্ছে । 
আপনাদের 
বিবেকানন্দ । 





(২৪ ) 
এয়ার্লি লজ। 
রিজ ওয়ে গাডেনসও উইন্দল্ডন, ইংলগু। 
(আমেরিকাস্থ ক্রকূলিনের মিস্‌ এলেন ওয়া[ন্ডা বা 
হরিদাসী নায়ী শিষ্যাকে লিখিত ) 
প্রিয় 
সুইজার্ল্যাণ্ডে আমি বেশ বিশ্রাম লাভ করেছিলাম 
এবং অধ্যাপক পল ডয়সনের সঙ্গে আমার বিশেষ বন্ধুত্ব 
৪৮ এ 


পত্রাবলী । 


য়েছিল। বাস্তবিক, অন্যান্য স্থানাপেক্ষা ইউরোপে 
মামার কাজ অধিকতর সন্তোষজনক হচ্ছে এবং ভারত- 
র্ষে এর একট! খুব প্রতিধ্বনি উঠবে। লগ্তনের ক্লাস 
মাবার আরস্ত হয়েছে-আজ তার প্রথম বক্তৃতা । এখন 
আমার নিজের একটা “হুল” হয়েছে-_তাতে ছুই শত বা 
ততোধিক লোক ধরে। তুমি অবশ্য জান, ইংরাজেরা 
একটা জিনিষ কেমন কামড়ে ধরে থাকৃতে পারে এবং 
সকল জাতির মধ্যে তারা পরস্পরের প্রতি সব্বাপেক্ষা 
কম ঈধ্যাপরায়ণ--এই কারণেই তারা জগতের উপর 
প্রভৃত্ব কর্চে। দাসন্থলভ খোসামুদির ভাব একদম না 
রেখে আজ্ঞানুবস্তী কিরূপে হওয়া যায়, তারা তার রহস্য 
বুঝেছে--যৎপরোনাস্তি স্বাধীনতা, আবার তার সঙ্গে 
কঠোর নিয়ম মেনে চলার ভাব । 
অধ্যাপক ম্যাক্সমূলার এখন আমার বন্ধু। আমি 
লৃণগুনের ছাপমার! হয়ে গেছি। 
4 নামক যুবকটার সম্বন্ধে আমি খুব কমই জানি । 
: বাঙ্গালী এবং অল্পন্থল্প সংস্কৃত পড়াতে পারবে । 
তুমি আমার দৃঢ় ধারণ ত জান-_কান-কার্চন যে 
করতে পারেনি তাকে আমি বিশ্বাসই করি না। 
, তাকে মতবাদাত্মক (0)90190625) বিষয় শেখাতে 
য় দেখতে পার কিন্তু সে যেন রাজযোগ শেখাতে সা 
৪০ 


পন্রাবলী। 


যায়-_যারা রীতিমত শিক্ষা না করেছে তাদের ওট' 
নিয়ে খেলা করা মহ! বিপজ্জনক | সা-_ সম্বন্ধে কোন 
ভয় নেই-_বর্তমান ভারতের সর্বশ্রেষ্ঠ যোগী তার উপর 
আশীব্বাণী বর্ণ করেছেন। তুমি শিক্ষা দিতে আরম্ত 
কর না কেন? এই র-_- বালকটার চেয়ে তোমার ঢের 
বেশী দর্শনের জ্ঞান আছে। ক্লাসের নোটিস্‌ বার কর 
এবং নিয়মিতভাবে ধন্মচ্চা কর ও বক্তৃতা দিতে থাক। 
একশ হিন্দু এমন কি, আমার একশ গুরুভাই আমেরিকায় 
খুব প্রচার কর্চে শুন্লে যে আনন্দ হয়, তোমাদের 
মধ্যে একজন ওতে হাত দিয়েছ দেখলে আমি তার 
সহশ্রগুণ আনন্দ লাভ কর্ব। মান্ুষ ছুনিয়া জয় করতে 
চায় কিন্ত নিজ সন্তানদের কাছে পরাজয় ইচ্ছা করে। 

জ্বালাও, জ্বালাও-_চারিদিকে জ্বানাগ্নি জ্বালাও! 
আমার আন্তরিক ভালবাসা ও আশীর্বাদ জানিবে। 

ইতি-_ 

বিবেকানন্দ । 

(২৫) 
১ওনং গ্রেকোট গার্ডন্স 
ওয়েষ্মিনিষ্টার, লগ্ডন, ইংলগু । 
১লা নাবেম্ধর, ১৮৯৬ । 
প্রিয় মেরি, 

“সোণ। রূপা এ সব কিছুই আমার নাই, তবে যাহা 
আমার আছে, তাহা মুক্তহান্তে তোমায় দিতেছি” -সেটা 
এই জ্ঞান যে, স্বর্ণের স্বর্ণত্ব, রৌপ্যের রৌপ্যত্ব, পুরুষের 
পুরুষত্ব, স্ত্রীর স্ত্রীত্ব-_-এক কথায় ব্রহ্মাদিস্তম্ব পধ্যন্ত 
প্রত্যেক বস্ত্র যথার্থ স্বরূপ- ত্রন্ম। এই ব্রহ্মকেই 
আমরা অনাদিকাল হইতে বহির্জগতের ভিতরে উপলব্ধি 
করিতে চেষ্টা করিতেছি, আর এই চেষ্টার ফলে আমাদের 
মন হইতে এই সকল অদ্ভুত শ্য্টি বাহির হইয়াছে, 
যথা__পুরুষ, স্ত্রী, শিশু, দেহ, মন, পৃথিবী, স্ব, 
চন্দ্র, নক্ষত্ররাজি, জগৎ, ভালবাসা, ঘৃণা, ধন, সম্পত্তি, 
আর ভূত, প্রেত, গন্ধবর্+ কিন্নর, দেবতা, নশ্বর 
ইত্যাদি । 

প্রকৃত কথা এই যে, ব্রহ্ম আমাদের ভিতরেই 
রহিয়াছেন এবং আমরাই তিনি-_€সই শাশ্বত দ্রষ্টা, সেই 
যথার্থ 'অহম্ঠ_্ধাহাকে কখনই ইন্দরিয়গোচর করা 
যাইতে পারে না এবং ধাহাকে অন্যান্য দ্রব্যের ম্যায় 

ইক্দ্িয়গোচর করিবার এই যে চেষ্টা এসব সময় ও 
ধীশক্তির বৃথা অপব্যবহার মাত্র । 

যখন জীবাত্বা ইহা৷ বুঝিতে পারে, তখনই সে এই 
জগৎ-পরিকল্পন ক্রিয়া হইতে নিবৃত্ত হয়, এবং ক্রমশ;ই 
অধিকতরভাবে স্বীয় অন্তরাত্মার উপর প্রতিষ্ঠিত হইতে 
থাকে । ইহার নামই ক্রমবিকাশ-_-ইহাঁতে যেমন শারীর- 
বিবর্তন ক্রমশঃ কমিয়া আসিতে থাকে, তেমনি অপর 
দিকে মন উচ্চ হইতে-্উচ্চতর সোপানে উঠিতে থাকে : 
মানুষই পৃথিবীর মধ্যে শ্রেষ্ঠতম দেহ। “মনুষ্ু” এই 
কথাটী সংস্কত “মন ধাতু হইতে সিদ্ধ__স্ুতরাং উহার 
অর্থ মননশীল অর্থাৎ চিন্তাশীল প্রাণী-_-কেবল ইক্জ্িয় দ্বারা 
বিষয়গ্রহণশীল প্রাণী নহে। 

ইহাকেই ধর্মতত্বে ত্যাগ” আখ্য। দেওয়। হইয়াছে । 
সমাজ-গঠন, বিবাহ প্রথার প্রবর্তন, সন্তানের প্রতি 
ভালবাসা, সংকাধ্য, সংযম এবং নীতি-_এই সকলই 
বিভিন্ন প্রকারের ত্যাগান্ুষ্ঠান। আমাদের সর্বপ্রকার 
সামাজিক জীবন বলিতে ইচ্ছাশক্তি বা বাসনানিচয়ের 
সংযম বুঝায়। জগতে যত সমাজ ও সামাজিক প্রথা 
দেখা যায়, উহারা জগতের একটা ব্যাপারেরই বিভিন্ন 
ধারা ও স্তরমাত্র। সেটী এই;-_বাসন! বা অধ্যস্ত আমির 
বিসর্জন; এই যে নিজের ভিতর হইতে বাহিরে যেন 

লাফাইয়া যাইবার ভাব রহিয়াছে, নিত্য বিষয়ী বা 
জ্ঞাতাকে যে বিষয় বা জ্দেয়ূপে পরিণত করিবার একটা 
চেষ্টা রহিয়াছে, তাহাকে একেবারে পরিত্যাগ করা । 
প্রেম এই আত্মসমর্পণ বা ইচ্ছাশক্তিরোধের সর্বাপেক্ষা 
সহজ এবং অনায়াসসাধ্য পথ, ঘৃণা তাহার বিপরীত। 

জনসাধারণকে নানারূপ ন্বর্গ, নরক, ও আকাশের 
উদ্ধদেশনিবাসী শাসনকর্থার গল্প, বা কুসংস্কার দ্বারা 
তুলাইয়া এই একমাত্র লক্ষ্য আত্মসমর্পণের পথে পরি- 
চালিত করা হইয়াছে । কিন্ত জ্ঞাশিগণ কুসংস্কারের 
বশবর্তী না হইয়া বাসনা-বজ্ঞনের দ্বারা জ্তাতলারেই এই 
পন্থার অনুবর্তন করেন। 

অতএব দেখা যাইতেছে যে, ইন্দিয়গ্রান্ স্বর্গ মথবা 
ষটায় পুরাণোক্ত ভূ-্র্সের অস্তিহ্ব কেবল আনা 
কল্পনাতেই রহিয়াছে, কিন্ত আধ্যাত্মিক স্বর্গ আমাদের 
হৃদয়ে পুর্র্ব হইতেই বিদ্যমান! কম্তুরীমুগ মুগনাভির 
গন্ধের কারণ অনুসন্ধানের জন্য অনেক বুথ। ছুটাছুটি 
পর অবশেষে আপনার শরীরেই উহার অন্তিহ জানিতে 
পারে ! 

বাস্তবজগত সর্বদাই ভালমান্দের মিশ্রণ হইয়। 
থাকিবে; আর মৃত্যুরূপ ছায়াও চিরদিন এই পাধিব 
ভরীবনের অনুসরণ করিবে। আর জীবন যতই দীর্ঘ 

হইবে, এই ছায়াও ততই বৃহৎ হইতে থাকিবে । 
স্র্য্য যখন ঠিক আমাদের মাথার উপরে থাকে কেবল 
তখনই আমাদের ছায়া পড়ে না-_তেমনি যখন ঈশ্বর 
এবং শুভ ও অন্যান্য যাহা কিছু আমাতেই রহিয়াছে দেখা 
যায়, তখন আর অমঙ্গল থাকে না। বস্তজগতে 
প্রত্যেক ' ভালটার সঙ্গে মন্দটাও তাহার ছায়ার ন্যায় 
অনিবাধ্যভাবে চলিয়ঃইছে। প্রত্যেক উন্নতির সঙ্গে ঠিক 
সেই পরিমাণ অবনতিও সংযুক্ত হইয়া রহিয়াছে । ইহার 
কারণ এই যে, ভাল মন্দ ছুইটী পুথথক্‌ বস্ত নয় বস্তুতঃ 
একই জিনিষ- পরস্পরের মধ্যে প্রকারগত কোন প্রাভেদ 
নাই, প্রভেদ কেবল পরিমাণগত | 

আমাদের জীবনও উদ্ভিদ্‌, প্রাণী বা জীবাণু অপর 
কাহারও না কাহারও মৃত্যুর উপর নির্ভর করিতেছে । 
আর একটা ভূল, যাহা আমর! প্রতিনিয়তই করিয়া 
থাকি, তাহ! এই যে, ভাল ক্তিনিষটাকে আমরা ক্রমবর্ধ- 
মান বলিয়া মনে করি, কিন্তু মন্দ জিনিষটার পরিমাণ 
নির্দিষ্ট বলিয়া ভাবি। ইহা হইতে আমরা এই বিচার 
করি ষে, প্রত্যহ কিছু কিছু করিয়া মন্দের ক্ষয় হইতে 
থাকিলে এমন এক সময় আসিবে যখন কেবলমাত্র 
ভালটাই অবশিষ্ট থাকিবে । কিন্তু এই যুক্কিটা ভ্রমাত্মক, 
কারণ, ইহা একটা ভমাত্মক উপনয়ের (07910156) উপর 

প্রতিষ্ঠিত। যদি ভালর ভাগ জগতে বাড়িতে থাকে, 
তাহা হইলে মন্দটাও সঙ্গে সঙ্গে বাড়িতে থাকিবে । 
আমার স্বজাতীয় জনসাধারণের বাসনা অপেক্ষা আমার 
নিজের বাসনা অনেক বেশী । অতএব বাসনাতৃপ্তির যে 
আনন্দ তাহাও যেমন তাহাদিগের অপেক্ষা আমার 
অনেক বেশী, তদ্রপ আমার ছৃঃখকষ্টগুলিও তাহাদের 
অপেক্ষা লক্ষ গুণ অধিক। যে শরীরের সাহায্যে তুমি 
ভালর সামান্তমাত্র সংস্পর্শান্ুভব* করিতে পারিতেছ, 
তাহাই আবার তোমাঁকে মন্দের অতি ক্ষুদ্রাংশটুকু পধ্যন্ত 
অনুভব করাইতেছে । একই স্সায়ুমগ্ডলী স্ুখদ্বঃখ উভয়- 
রূপ অন্ুভূতিই বহন করে এবং একই মন উভয়কে 
অনুভব করে । জগতের উন্নতি বলিতে অধিক সুখভোগ 
এবং সঙ্গে সঙ্গে অধিক ছুঃখভোগ, উভয়ই বুঝায় । এই 
যে জীবন মৃত্যু, ভাল মন্দ, দ্ভান অজ্ঞানের স'মিশ্বণ, 
ইহাই মায়া বা প্রকৃতি। অনন্তকাল ধরিয়া তুমি এই 
জগজ্জালের ভিতর সুখের আঙ্গেবণ করিয়া বেড়াতে 
পার, স্বখ পাইবে কিন্তু সঙ্গে সঙ্গে তোমাকে অনেক 
ছঃখও শ্বীকার করিতে হইবে | শুধু ভালটা লব মন্দটী 
লইব না-_-এই আশা বালন্ললভ বৃদ্ধিহীনতা মাত্র। 
আমাদের সামনে ছুইটী পথ রহিয়াছে । একটা 
আত্যন্তিক স্রখের সমস্ত আশাভরসা ত্যাগ করিয়া, এ 

জগৎ যেমন চলিতেছে সেই ভাবেই গ্রহণ কর! অর্থাৎ 
মধ্যে মধ্যে এক আধ টুকৃরা সুখের আশায় জগতের 
সমস্ত ছুঃখকষ্ট সহা করিয়া যাওয়া ; অপরটী--স্থখকে 
ছুঃখেরই অপর মৃত্তিজ্ঞানে একেবারে তাহার অন্বেষণ 
পরিহার করিয়া সত্যের অনুসন্ধান করা । যাহারা 
এইরূপে সত্যের অনুসন্ধান করিতে সাহসী তাহারা সেই 
সত্যকে সদা বিদ্ধমান এবং নিজের ভিতরেই অবস্থিত 
বলিয়। দেখিতে সমর্থ হয়। তখনই আমরা ইহাও 
বুঝিতে পারি যে-_সেই একই সত্য কিরূপে আমাদের 
বিদ্যা ও অবিগ্ভারূপ এই ছুই আপেক্ষিক জ্ঞানের ভিতর 
দিয়া প্রকাশিত হইতেছে । আমরা ইহাও বুঝিব যে, 
সেই সত্য আনন্দন্বরূপ এবং তাহাই ভালমন্দ এই 
ছুইরূপে জগতে প্রকাশিত-_-মার তৎসঙ্গে সেই যথার্থ 
সন্তাকেও জানিব, যাহা জগতে জীবন ও মৃত্যু উভয়- 
রূপেই অভিব্যক্ত হইতেছে । 

এইরূপে আমরা প্রাণে প্রাণে অনুভব করিব যে, 
জগতের বিভিন্ন ঘটনাপরম্পরা একটী অদ্বিতীয় সত্তার 
ছুই বা বন্ুভাগে বিভক্ত প্রতিচ্ছায়। মাত্র--তাহা সৎ-চিৎ- 
আনন্দ-_যাহা আমার এবং অন্যান্য যাবতীয় পদার্থের 
যথার্থ স্বরপ। কেবল তখনই মাত্র, মন্দ ন। করিয়াও 
ভাল কার্য করা সম্ভবপর, কারণ, এইরূপ আত্মা ভালমন্দ 

এই ছুইটী যে উপাদানে গঠিত তাহা জ্ঞানিতে পারিয়া- 
ছেন সুতরাং উহার তখন তাহার আয়ন্তাধীন। এই মুক্ত 
আত্ম। তখন ভালমন্দ যাহা খুসি তাহাই বিকাশ করিতে 
পারেন ; তবে আমরা জানি যে ইনি তখন কেবল ভাল 
কার্য্যই সম্পাদন করেন। ইহার নাম “জীবন্মক্কি”__ 
অর্থাৎ শরীর রহিয়াছে অথচ মুক্ত-_ ইহাই বেদান্ত এবং 
অপর সমস্ত দর্শনের একমাত্র লক্ষ্য । 
ভগবৎসন্গিধানে সতত কল্যাণাকাজক্ষী 
বিবেকানন্দ | 





(২৬) 
গ্রেকো্ট গার্ডেন্স। 
ওয়েষ্টমিনিষ্টার, দক্ষিণ-পশ্চিম : ঈংলগ। 
১৬ই নভেম্বর, ১৮৯৬ । 
প্রিয় 
আমি খুব শীঘ্রই, সম্ভবত: ১৬ই ডিসেম্বর, ভারতবর্ষে 
যাত্রা কর্ছি। কারণ পুনরায় আমেরিকা যাবার পুর্বে 
আমার একবার ভারতবধ দেখবার বিশেষ ইচ্জা এবং 
আমি কয়েকজন ইংরাজ বন্ধুকে আমার সহ্ঙ্গ ভারতবধে 
নিযে যাবার বন্দোবস্তও করেছি । আমার একান্ত ইচ্ছ। 
সত্তেও আমেরিকা হয়ে যাওয়া মামার পক্ষে অসম্ভব । 

ডাক্তার জেন্স্‌ বাস্তবিকই অতি চমৎকার কাজ 
করছেন। তিনি আমাকে এবং আমার কাজের জন্য 
বার বার যেরূপ সহ্ৃদয়তা দেখিয়েছেন ও সাহায্য 
করেছেন, তজ্জন্য আমি যে কতদূর কৃতজ্ঞ তাহ] বাক্যে 
প্রকাশ করতে অক্ষম । এখানে প্রচারকাধ্য বেশ সুন্দর 
ভাবেই চল্ছে। তুমি শুনে খুসী হবে যে “রাজযোগের” 
প্রথম সংস্করণ সব বিক্রী হয়ে গেছে এবং আরও 
কয়েক শত অড্ার এসে পড়ে রয়েছে। 
ইতি-_ 
বিবেকানন্দ 


(২৭) 
৩৯নং ভিক্টোরিয়া দ্বীট, লগ্ন, 
দক্ষিণ-পশ্চিম | 
২৮শে নভেম্বর, ১৮৯৬ । 

প্রিয় মেরি, 
আমার মনে হয় যে, কোন কারণেই হউক, তোমাদের 
চারজনকেই আমি সর্বাপেক্ষা অধিক ভালবাসি এবং 
আমি সগর্ক্বে বিশ্বাস করি যে, তোমরা চারজনও আমাকে 
সেই রকম ভালবাস। এইজন্য ভারতবর্ষে যাবার আগে 

তোমাদিগকে কয়েক ছত্র ্বতঃপ্রণোদিত হয়েই লিখ ছি। 
লগনের প্রচারকাধ্যে চারিদিকে টি টি পড়ে গেছে। 
ইংরাজ জাতি আমেরিকানদের মত অত ধারাল নয়, কিন্তু 
একবার যদি তুমি তাদের হাদয় অধিকার করতে পার, 
তাহলে তারা চিরকালের জন্য তোমার গোলাম হয়ে 
যাবে। ধীরে ধীরে আমি উহা মধিকাঁর করুছি। 
শাশ্চর্ধ্ের বিষয়, এই ছুমাসের কুঁজেই, সাধারণ বক্তৃতার 
কথা ছেড়ে দিলেও আমার ক্লাসেই বরাবর ১২০ জন 
উপস্থিত হচ্ছে। ইংরাজ জাভটা শুধু বচনবাগীশ নয়__ 
কাজের লোক, সুতরাং এখানকার সকলেই কাজে কিছু 
কর্তে চায়। কাণ্চেন ও মিসেদ্‌ সেভিয়ার এবং মিঃ 
গুড উইন কাজ কর্বার ভশ্ মামার সঙ্গে ভারতে 
যাচ্ছেন এবং এই কাজে তারা নিজেদেরই অর্থবায় 
কর্বেন। এখানে আরও ব্হুলোক এরূপ কর্তে প্রস্তত। 
সম্ত্রান্ত বংশের স্্ী পুরুষ, তাদের মাথায় একবার একট 
ভাব ঢুকিয়ে দিতে পার্লে? সেটা কাধ্যে পরিণত 
কর্বার জন্য যথাসর্ধন্থ ত্যাগ কর্তও নদ্ধপরিকর। 
আর শেষ (যদিও বড় কম কথ। নয়) আনান্দের সংবাদ 
এই যে, ভারতের কায মার করবার জন্য অর্থ 
সাহায্য পাওয়া গেছে এবং পরে আরও পাওয়া যাবে। 
 ইতরাজজাতির সম্বন্ধে আমার ধারণ, সব 'ওলট্পালট্‌ 

হয়ে গেছে । এখন আমি বুঝতে পারছি প্রভু কেন 
তাদের অন্য সব জাতের চেয়ে অধিক কূপ কর্ছেন। 
তারা অটল, অকপটতা তাদের অস্থিমজ্জাগত, তাদের 
অন্তর ভাবুকতায় পূর্ণ কেবল বাইরে একটা কঠোরতার 
আবরণ মাত্র রয়েছে । এঁটে ভেঙ্গে দিতে পার্লেই 
হল- বস্‌, তোমার মনের মানুষ খুজে পাবে। 

সম্প্রতি আমি কলিকাতায় একটী ও হিমাচলে আর 
একটা কেন্দ্র স্থাপন করতে যাচ্ছি । প্রায় ৭০০০ ফিট 
উচ্চ একটা! গোট! পাহাডের উপর হিমাচল-কেন্দ্রটী 
স্থাপিত হবে। এ পাহাঁড়টী গ্রীম্মকালেও বেশ শীতল 
থাকৃবে আবার শীত্তকালেও খুব ঠাণ্ডা হবে। কাণ্চেন 
ও মিসেস্‌ সেভিয়ার এখানে থাকৃবেন এবং এঁটে ইউ- 
রোপীয় কর্মিগণের কেন্দ্র হবে। কারণ, আমি তাদের 
জোর করে ভারতীয় জীবনধারণপ্রণালী অনুসারে 
চালিয়ে এবং ভারতের অগ্নিময় সমতলভূমিতে বাস 
করিয়ে মেরে ফেল্তে চাই না। আমার কাধ্যপ্রণালী 
হচ্ছে এই যে, শত শত হিন্দু যুবক প্রত্যেক সভ্যদেশে 
গিয়ে বেদান্ত প্রচার করুক আর সেখান থেকে নর- 
নারী জোগাড় করে ভারতবর্ষে কাজ কর্তে পাঠাক। 
এতে পরস্পরের মধ্যে বেশ উত্তম আদান প্রদান 
হবে। কেন্দ্রগুলো প্রতিষ্ঠা করে আমি 'জবের গ্রস্থোক্তঃ 

ভদ্রলোকটার মত * উপর নীচে চারিদিকে ঘুরে বেড়াব। 
আজ এখানেই শেষ__তা। না হলে চিঠি ডাকে যাবে না। 
সবদিকেই আমার কাজের সুবিধা হয়ে আস্ছে_ এতে 
আমি খুপী এবং জানি তোমরাও আমার মর খুসী 
হবে। তোমরা অশেষ কল্যাণ ও সুখশাস্তি লাভ 
কর। ইতি-__ 
তোমাদের চিরপ্রেমবন্ধ 
বিবেকানন্দ । 
পুঃ-_ধন্মপালের খবর ক্লি'ঃ-তিনি কি করছেন ? 
তার সঙ্গে দেখা হলে আংীর:ডীঁলকাসা জানিও। 
বিঃ 








এ. পলাশী 


73901 01 001) বাইবেলের গ্রাচীনসংহিতার অংশাবশের । 
উহাতে বনিত মাছে, ঈশ্বরের সহিত সয়তান একবার সাক্ষাৎ ক'এতে 
ধাইলে সে কোথা হতে আসিতেছে, ঈশ্বরের এঠ প্রশ্রের উত্তরে 
বলিয়াছিল, “এই পৃথিবীর এধার পার পুরিয়। এবং ইহার উপরে 
নীচে ভ্রমণ করিয়া আিতেছি |” এখানে স্লামিজী নিজের এপার 
ধার ঘোরার প্রসঙ্গে রহস্তজ্ছলে বাইবেলের ত্র স্তানটাকে লক্ষ্য 
করিয়। কথিত বাঁকাটা প্রয়োগ করিয়াছেন । 

(২৮) 
রামনাদ । 

শনিবার, ৩০শে জানুয়ারী, ১৮৯৭। 

প্রিয় মেরি, 
চার্দিকের অবস্থা অতি আশ্চারূপে আমার 
অনুকূল হয়ে আস্ছে। সিংহলে কলম্বোয় আমি 
জাহাজ থোকে নেমেছি এবং এখন ভারতবর্ষের প্রায় 
শেষ দক্ষিণতম ভূখণ্ড, রামনাদে, সেখানকার রাজার 
অতিথিম্বরূপে রয়েছি। এই কলম্বো থেকে রামনাদ 
পর্য্যন্ত আমার সঙ্গে এক বিরাট শোভাযাত্রা চলেছিল-__ 
হাজার হাজার লোকের ভিড--রোসনাই--অভিনন্দন 
ইত্যাদি। ভারতের ভূমিখণ্ডে যেখানে আমি প্রথম 
পদার্পণ করি সেই স্থানে ৪০ ফিট উচ্চ একটা স্মৃতিস্তন্ত 
তৈরী হচ্ছে । রামনাদের রাজা তাহার অভিনন্দন পত্র 
একটী সুন্দর কারুকাধ্য-খচিত প্রকাণ্ড খাঁটি ব্বর্ণ- 
নিশ্মিত পেটিকায় (০9809৮) করে আমাকে প্রদান 
কর্লেন। তাতে আমাকে মহাপবিত্রন্বূপ (1319 70091 
701100995) বলে সম্বোধন করা হয়েছে । মান্দ্রাজ ও 
কলিকাতা আমার জন্য হা করে রয়েছে-_যেন সমস্ত 
দেশটা! আমাকে সম্মান কর্বার জন্য দাঁড়িয়ে উঠেছে। 
স্বতরাং তুমি দেখতে পাচ্ছ, আমি আমার অদৃষ্টের 

চরম সীমায় উঠেছি। তথাপি আমার মন চিকাগোর 
সেই নিস্তব্ধ, বিশ্রান্তিপূর্ণ, শান্তিময় দিনগুলোর 
দিকেই ছুট্ছে-_কি বিশ্রাম, শাস্তি ও প্রেমপুর্ণ দিন! 
এখনি তাই তোমাকে চিঠি লিখতে বসিছি। আশা 
করি তুমি বেশ ভাল আছ ও আনন্দে আছ। ডাক্তার 
ব্যারোজকে আদর অভ্যর্থনা কর্বার জন্য আমি লগ্ন 
থেকে আমার দেশের লোকদের চিঠি লিখেছিলাম 
তার৷ তাকে খুব জমকাল গোছের অভার্থনা করেছিল । 
কিন্ত তিনি যে সেখানে লোকের মন ভেজাতে পারেন 
নি, তার জন্য আমি দোষী নই। কল্কাতার লোক- 
গুলোর ভিতর নৃতন কিছু ভাব ঢোকানো বড় কঠিন। 
ডাক্তার ব্যারোজ আমার সম্বন্ধে নানা রকম ভাবছেন, 
আমি শুনতে পাচ্ছি। এই ত সংসার! মা, বাবা, ও 
তোমরা সকলে আমার ভালবাস। জান্বে। ইতি 
তোমার শ্লেহবদ্ধা 
বিবেকানন্দ । 


পত্রাবলী। 


(২৯) 
দার্জিলিং। 
২৮শে এপ্রিল, ১৮৯৭। 
প্রিয় ম-_ 

কয়েকদিন পুর্ধে আমি তোমার সুন্দর পত্র খানি 
পেয়েছি । গতকল্য হ্যারিয়েটের বিবাহের নিমন্ত্রণ 
পত্র এসেছে? প্রভু নবদম্পতিকে সুখে রাখুন। 

ক ক ক এখানে 'সমস্ত দেশবাসী যেন একপ্রাণ 
হয়ে আমাকে সম্মান কর্বার জন্য উৎস্ুক। শত সহস্র 
লোক, যেখানে যাই সেখানেই উৎসাহস্্চক আনন্দরধ্বনি 
করছে, রাজ রাজড়ারা আমার গাড়ী টান্ছে, বড় বড় 
সহরের সদর রাস্তার উপর তোরণ নিন্মাণ করা হয়েছে 
এবং তাতে নান রকম “সংক্ষিপ্ত মঙ্গল বাক্য (070৮60) 
জ্বল জল্‌ কর্ছে ইত্যাদি ইত্যাদি!!! এই সকল 
বিষয়ের বর্ণনা শীত্রই পুস্তকাকারে বেরুবে এবং তুমিও 
শীঘ্র একখান। পাবে। কিন্তু ছুর্ভাগ্যক্রমে আমি ইতি- 
পূর্বেই ইংলণ্ডে কঠোর পরিশ্রম করে ক্লান্ত হয়েছিলাম, 
আবার এখানে দাক্ষিণাত্যের ভীষণ গরমে অতিরিক্ত 
পরিশ্রম করায় একেবারে পরিশ্রানস্ত ও অবসন্ন হয়ে 
পড়েছি । কাজেই আমাকে ভারতের অন্যান্য স্থান 
পরিদর্শনের আশা পরিত্যাগ করে নিকটতম শৈলনিবাস 


৬৪ 


পত্রাবলী। 


দার্জিলিঙ্গে চৌচা দৌড় দিতে হল। সম্প্রতি আমি 
অনেকটা ভাল আছি এবং আর মাসখানেক আলমোড়ায় 
থাকলেই সম্পূর্ণ সেরে যাব। ভাল কথা, সম্প্রতি 
আমার ইউরোপে যাবার একটা স্ববিধা চলে গেল। 
রাজা অজিত সিং এবং আরও কয়েকজন রাজা আগামী 
শনিবার ইংলগু যাত্রা কর্ছেন। তারা অবশ্য আমাকে 
তাদের সঙ্গে নিয়ে যাবার জন্য বিশেষ পেড়াপীড়ি 
করেছিলেন । কিন্ত আমি এখন কোনরূপ শারীরিক বা 
মানমিক পরিশ্রম করি, ছুর্ভাগ্যক্রমে ডাক্তারেরা সেকথা 
মোটেই শুন্ছে না। সুতরাং অত্যন্ত বিরক্তির সহিত 
আমাকে এই স্থযোগ ছেড়ে দিতে হচ্ছে ; তবে যত 
শীঘ্র পারি যাবার চেষ্ট। কর্ব। 

আশ! করি বি__ এতদিনে আমেরিকা পৌছেছেন। 
আহা বেচারি! তিনি এখানে খুষ্টান ধন্মের অত্যন্ত 
গৌঁড়ামির ভাবটা প্রচার করতে এসেছিলেন ; স্থৃতরাং 
যা সাধারণতঃ হয়ে থাকে-_ কেউ তার কথা শুন্ল না। 
অবশ্য তারা তীকে খুব যত্বের সহিত অভ্যর্থনা করেছিল 
কিন্ত সে আমি চিঠি লিখেছিলাম বলেই । কিন্তু আমি 
কিছুতেই কাকে আকুল দিতে পার্লাম না! আরও 
বলি, তিনি যেন কি-এক-ধরণের লোক। শুন্লাম, 
আমি দেশে ফিরে আসাতে সমগ্র জাতিটা অত্যন্ত 


৬৫ 


পত্রাবলী । 


উৎসাহের সহিত আনন্দ প্রকাশ করেছিল, তাই শুনে 
তিনি মহা খাপ্লা হয়ে উঠেছিলেন । যা করেই হক, 
তোমাদের একজন মাথাওয়ালা লোক পাঠান উচিত 
ছিল, কারণ, বি__ ধর্ম্মমহাসভাটীকে হিন্দুদের টক্ষে একটা 
তামাসার ব্যাপার (0:06) করে গেছেন। দার্শনিক 
বিষয়ে জগতের কোন জাতই হিন্দুদের পথপ্রদর্শক হতে 
পার্বে না। আর একটা বড় মজার কথা এই যে, 
খৃষ্টান দেশ থেকে যতগুলো লোক এদেশে এসেছে, 
তাদের সকলেরই সেই এক মান্ধাতার আমলের হাবাতে 
যুক্তি আছে যে, যেহেতু খুষ্টানেরা শক্তিশালী ও ধনবান 
এবং হিন্দুরা তা নয়, সেই হেতুই খষ্টধন্ম হিন্দুধর্মের চেয়ে 
শ্রেষ্ঠ । ইহারই উত্তরে হিন্দুরা ঠিকই জবাব দেয় যে, সেই 
জন্যই ত হিন্দুধন্ই হচ্ছে ধশ্ম আর খৃষ্টান ধন্ম ধর্মই নয়। 
কারণ, এই পশুত্বপূর্ণ জগতে পাপের কেবল জয়জয়কার 
আর পুণ্যের সব্বদা নিধ্যাতন ! এটা দেখা যাচ্ছে যে, 
পাশ্চাত্য জাতি জড়বিজ্ঞানের চর্চায় যতই উন্নত হ”ক না 
কেন, দার্শনিক বা আধ্যাত্মিক জ্ঞানে তারা ক্ষুদ্র শিশু 
মাত্র । জড়বিজ্ঞান মাত্র এঁহিক উন্নতি বিধান করে। 
কিন্তু অধ্যাত্ববিজ্ঞান অনস্ত জীবনের সাথী । যদি 
অনন্ত ্ীবন নাও থাকে, তাহলেও আদর্শ হিসাবে 
আধ্যাত্মিক চিস্তাপ্রস্থত আনন্দ অধিক তীত্র এবং ইহা! 
৬৬ 


পত্রাবলী । 


মানুষকে অধিকতর সখী করে, আর, জড়বাদপ্রস্থত 
নির্ব,দ্ধিতা প্রতিযোগিতা, অযথা উচ্চাকা্ষা এবং 
অবশেষে ব্যক্তিগত ও জাতিগত মৃত্যু আনয়ন করে। 
এই দাজ্জিলিং অতি সুন্দর জায়গা । এখান থেকে 
মাঝে মাঝে যখন মেঘ সরে যায়, তখন ২৭৫৭৯ ফিট 
উচ্চ মহিমামণ্ডিত কাঞ্চনজভ্ঘা দেখা যায় এবং নিকটের 
একটা পাহাড়ের চূড়া থেকে মাঝে মাঝে ৯৯০০০ ফিট 
উচ্চ গৌরীশঙ্কারের চকিত দর্শন গ্রাওয়া যায়। আর 
এখানকার অধিবাসীরা যেন ছবিটির মত-_-তিববতীরা, 
নেপালীরা৷ এবং সর্বোপরি সুন্দরী লেপ্চা স্বালোকেরা। 
তুমি চিকাগোর কল্ষ্টন্‌ টারন্বুল নামে কাউকে চেন 
কি? আমি ভারতবর্ষ পৌছিবার কয়েক সপ্তাহ পুর্বে 
তিনি এখানে ছিলেন। তিনি দেখছি আমাকে খুব 
পছন্দ করতেন, আর তার ফলে হিন্দুরা সকলেই তাকে 
অত্যন্ত পচ্ছন্দ করত | জে-_, মিসেস্‌ এ+ সিষ্টার জে 
এবং আমাদের আর মার বন্ধুদের খবর কি? মামাদের 
প্রিয় মিল (14111)রা কোথায় ? -ধারে ধীরে নিশ্চিত 
ভাবে গুঁড়ো করে যাচ্ছে বোধ হয়? আমি হ্যারিয়েটুকে 
তার বিবাহে কয়েকটী গ্রীতিউপহার পাঠাব মনে করে- 
ছিলাম, কিন্তু তোমাদের যে ভীষণ জাহাডের মাশুল-__ 
তাই উপস্থিত পাঠান স্থগিত রাখতে হচ্ডে। তাবে শীই 
৬৩৭ 


পত্াবলী। 


পাঠাবার ইচ্ছা আছে। হয়ত, তাদের সঙ্গে আবার শীঘ্রই 
ইউরোপে দেখা হবে। এই চিঠিতে যদি তোমারও 
বিবাহের কথাবার্তী চল্ছে লিখতে তাহলে আমি অবশ্য 
অত্যন্ত আহ্লাদিত হতাম এবং আধ ডজন কাগজের 
একখানি চিঠি লিখে আমার প্রতিজ্ঞ৷ রক্ষা কর্তাম। 
টি ৮ র্ সা 

আমার চুল গোছায় গোছায় পাকৃতে আরম্ত করেছে 
এবং আমার মুখের চামড়া অনেক কুচকে গেছে-_এই 
মাংস ঝরে যাওয়াতে আমার বয়স যেন আরও কুড়ি 
বছর বেড়ে গিয়েছে । এখন আমি দিন দিন ভয়ঙ্কর 
রোগ! হয়ে যাচ্ছি, তার কারণ, আমাকে শুদ্ধ মাংস খেয়ে 
থাকতে হচ্ছে__রুটি নেই, ভাত নেই, আলু নেই, এমন 
কি, আমার কফিতে একটু চিনিও নেই !! আমি এক 
ব্রাহ্মণ পরিবারের সঙ্গে বাস কর্ছি-_তারা সকলেই 
নিকার-বোকার পরে, অবশ্য স্্রীলোকেরা নয়। আমিও 
নিকার-বোকার পরে আছি। তুমি যদি আমাকে 
পার্বত্য হরিণের মত পাহাড় থেকে পাহাড়ে লাফিয়ে 
বেড়াতে দেখতে অথবা উদ্ধশ্বাসে ঘোড়া ছুটিয়ে পাহাড়ে- 
রাস্তায় উতরাই চড়াই করতে দেখতে, তাহলে খুব 
আশ্চধ্য হয়ে যেতে । 

আমি এখানে বেশ ভাল আছি। কারণ সমতল- 

৬৮ 


পত্রাবলী। 


ভূমিতে বাস আমার পক্ষে যন্ত্রণাদায়ক হয়ে দাড়িয়েছে, 
সেখানে আমার রাস্তায় পা”্টা বাড়াবার জো নেই__-অমনি 
একদল লোক আমায় দেখবে বলে ভিড় করেছে !! 
নাম যশটা সব সময়েই বড় সুখের নন্ন!! এখন দাড়ি 
পেকে সাদা হতে আরস্ত হয়েছে, তাই একটা মন্ত দাড়ি 
রাখ ছি-_এতে বেশ গণ্যমান্য দেখায় এবং লোককে 
আমেরিকাবাসী কুৎসারটনাকারীদের হাত থেকে রক্ষা 
করে! হে শ্বেতশ্মস্রু, তুমি কত+ জিনিষই না ঢেকে 
রাখতে পার, তোমার জয়জয়কার, হাঃ হাঃ! 

ডাঁক যাবার সময় প্রায় উত্তীর্ণ হয়ে গেল, তাই শেষ 
কর্লাম। তোমার দেহ ও মন ভাল থাক্‌ ও তোমার 
অশেষ কল্যাণ হ'কৃ। 

বাবা, মা, ও তোমরা সকলে আমার ভালবাসা 


জানবে । ইতি__ 
তোমাদের 


বিবেকানন্দ । 


৬৩৯ 

(৩০) 
আলমবাজার মঠ, 
কলিকাতা । 
৫€ই মে, ১৮৯৭। 

প্রিয় 

ভগ্ন-স্বাস্থ্যট! ফিরে পাবার জন্য একমাস দার্জিলিে 
ছিলাম। আমি এখন বেশ ভাল হয়ে গেছি। ব্যারাম 
ফ্যারাম দাজ্ঞিলিঙ্গেই পালিয়েছে । আমি কাল আল- 
মোড়া যাচ্ছি, সম্পূর্ণরূপে সেরে যাবার জন্য । আল- 
মোড়াও আর একটী শৈল-নিবাস। 

আমি পূর্বেই তোমাকে লিখেছি যে, এখানকার 
অবস্থা বেশ আশাজনক বলে বোধ হচ্ছে না_-যদিও 
সমস্ত জাতটা এককাট্রা হয়ে আমাকে সন্মান করেছে 
এবং আমাকে নিয়ে প্রায় পাগল হয়ে যাবার মত 
হয়েছিল !! শক্তির কাধ্যকরী দিকৃটা ভারতবর্ষে আদৌ 
দেখতে পাবে না। কলিকাতার কাছাকাছি জমির দাম 
আবার খুব বেড়ে গেছে । আমার বর্তমান মতলব হচ্ছে, 
প্রধান তিনটী রাজধানীতে তিনটী কেন্দ্র স্থাপন করা। 
এগুলি আমার প্রাথমিক বিদ্যালয়ন্বরূপ হবে-_-এ 
তিন স্থান থেকেই আমি ভারতবর্ষ আক্রমণ কর্তে 
চাট । 

আমি আর ছু'চার বংসর বাঁচি আর নাই বাঁচি, 
ভারতবর্ষ ইতিপূর্ব্বেই শ্রীরামকৃষ্ণের হয়ে গেছে । 
প্রোফেসার জেন্দের একখানি শ্রন্দর পত্র পেয়ে- 
ছিলাম। তাতে তিনি আমার বৌদ্ধধশ্মের বিকৃত 
অবস্থা সম্বকে মন্তব্যগুলির উপর নিশেষ নজর দিয়ে- 
ছিলেন। তুমিও লিখেছ যে, ধ-_ এতে খুব রেগে 
গেছে। ধ অতি সঙ্জন এবং আমি তাকে খুব 
ভালবাসি । কিন্তু ভারতীয় কোন ব্যাপার নিয়ে অগ্রিশশ্মা 
হয়ে উঠলে, তার সম্পূর্ণ অন্যায় আচরণ কর! হণে। 
আমার দৃঢ় বিশ্বাস যে, যেটাকে নানাবিধ কুৎসিত 
ভাবপূর্ণ আধুনিক হিন্দুধশ্ম বলা হয়, তা হচ্ছে এ 
বৌদ্ধধর্ম্মেরই বদহজম মাত্র । এটা স্পষ্টরূপে বুঝলে 
হিন্দুদের পক্ষে উহা! বিনা আপত্তিতে ত্যাগ করা সহ 
হবে। বৌদ্ধধর্দ্ের যা প্রাচীনভাব-_যা শ্রীবুদ্ধ নিজে 
প্রচার করে গেছেন, তার প্রতি এব' শ্রাবছ্ছের প্রতি 
আমি প্রগাঢ ভক্তিশ্রদ্ধাপরায়ণ। আর তুমি বোধ হয় 
জান যে, আমরা হিন্দুরা ঠাকে অবতার বলে পুজা করে 
থাকি। সিংহলের বৌদ্ধধর্মও হত লুবিধার নয়। 
সিংহল ভ্রমণকালে আমার সে ভুল ধারণ! সম্পূর্ণ ভেঙ্গে 
গেছে। সিংহলে যদি কেহ প্রাণবন্থ থাকে তা এক 
হিন্লুরাই । বৌদদ্ধর! তানেকট। পাশ্চাত্য ভাবাপন্ন হয়ে 
৭১ 

পড়েছে-_এমন কি, ধ-_ এবং তাহার পিতার ইউরোগীয় 
নাম ছিল, কিন্তু এখন তারা সেটা বদলেছেন। আজ 
কাল বৌদ্ধেরা “অহিংস! পরমোধর্্ম” এই শ্রেষ্ঠ উপদেশের 
এইমাত্র খাতির করেন যে, তারা এখন যেখানে সেখানে 
কসাইয়ের দোকান খোলেন 1! এমন কি, পুরোহিতরা 
পর্য্যস্ত একাধ্যে উৎসাহ দেন!!! আমি এক সময়ে 
ভাবতুম, আদর্শ বৌদ্ধধন্ম বর্তমানকালেও অনেক উপকার 
কর্বে। কিন্ত আমি আমার এ মত একেবারে ত্যাগ করেছি 
এবং স্পষ্ট দেখ তে পাচ্ছি, কি কারণে বৌদ্ধধন্্ন ভারতবর্ষ 
থেকে বিতাড়িত হয়েছিল। ₹ * * 

থিয়জফিষ্টদের সম্বন্ধে তোমার প্রথমেই স্মরণ করা 
উচিত যে ভারতবধে থিয়জফিষ্ট ও বৌদ্ধদের সংখ্যা 
নামমাত্র আছে নাই বল্লেই হয়। ভারা ছৃচারখানা 
কাগক্ত বের করে খুব একটা হুজুগ করে ছুচারজন 
পাশ্চাত্যদেশবাসীকে নিজেদের মত শুনাতে পারে, 
কিন্তু হিন্দুর ঘরে জন্মগ্রহণ করেছে এমন ছুজন বৌদ্ধ বা 
ছু'শ জন থিয়জ্ঞফিষ্ট আমি ত দেখি না। 

আমি আমেরিকায় এক লোক ছিলুম, এখানে আর 
এক লোক হয়ে গেছি । এখানে সমস্ত জাতটা (হিন্দু) 
আমাকে যেন তাদের একজন প্রামাণ্য ব্যক্তি 
(806110715 ) বলে মনে কর্ছে-আর সেখানে 

একজন দ্বণ্য প্রচারক মাত্র ছিলাম। এখানে রাজারা 
আমার গাড়ী টানে_আর সেখানে আমাকে একট! 
ভাল হোটেলে পর্য্যস্ত ঢুকৃতে দিত না। সেইজন্য এখানে 
এমন কথ! বল্‌তে হবে, যাতে সমস্ত জাতটার-_আমার 
সমস্ত স্বদেশবাসীর-_মঙ্গল হয়, তা সেগুলো ছুচারজনের 
যতই অগ্্রীতিকর হ'ক না কেন। যা কিছু খাটি এবং সং 
"সই সকলকে গ্রহণ করতে হবে এবং তাঁদের প্রতি 
ভালবাস!ও উদ্ারভাব পোষণ করীতে হবে কিন্ত কপটতার 
প্রতি কখনই নয়। _রা৷ শামার খোসামোদ করাতে 
চেষ্টা করেছিল, কারণ, এখন আঁমি ভারতের একজ্জন 
প্রামাণ্য ব্যক্তি হয়ে দাড়িয়েছি । আর সেই জন্যই আমার 
কাধ যেন তাদের মাজগুবিগুলোর সমর্থন না করে, 
এই উদ্দেশ্যে চারটে কড়া স্পষ্ট কথা বল্তে হয়েছে_ 
আর এ কাজ হয়ে গেছে। শামি এতে খুব খুসী । যদি 
আমার শরীর ভাল থাকৃও তাহলে এ সব ভূ ইঞ্চোড- 
গুলোকে ভারত থেকে একেবারে দূর করে দিতুম, 
অন্ততঃ যথাসাধ্য চেষ্টা কর্তুম। মামি যতদুর যা 
দেখেছি তাতে ভারতে ইংলিস চার্চের যে সকল পারি 
আছে তাদের উপর ববং আমার সহানুভূতি মাছে 
কিন্ত থিয়জফিক্ট ও বৌদ্ধাদের পর মাদৌ নেট। 
আমি পুনরায় তোমাকে বলছি, ভারতবর্ষ ইতিপৃর্কে 

শ্রীরামকষ্জের এবং স্ুসংস্কৃত হিন্দুধর্মের হয়ে গেছে। 
ক ক * আমি এখানকার কায একটু গুছিয়ে 
গাছিয়ে,নিয়েছি। ইতি-- 


বিবেকানন্দ । 





( ৩১) 
আলমোড়া, 
৯ই জুলাই, ১৮৯৭। 

প্রিয় ভগ্রি- 

তোমার পত্রখানি পড়ে উহার ভিতরে একটী নৈরাশ্য- 
ব্যঞ্জক ভাব ফক্কুনদীর মত বইছে দেখে বড় ছঃখিত 
হলাম, আর উহার কারণটা কি তাও আমি বুঝতে 
পার্ছি। প্রথমেই তুমি যে আমাকে সাবধান করে 
দিয়েছ তার জন্য তোমায় বিশেষ ধন্তবাদ। তোমার 
ওরূপ লেখার উদ্দেশ্য আমি বেশ বুঝ তে পার্ছি। আমি 
রাজা মজিৎ সিংহের সঙ্গে ইংলগ্ডে যাবার বন্দোবস্ত 
করেছিলাম, কিন্তু ডাক্তারের অনুমতি দিলে না, কাজেই 
যাওয়া ঘটল না। হ্যারিয়েটের সঙ্গে তার দেখা হয়েছে 
জানতে পার্লে আমি খুব খুসী হব। তিনিও, তোমাদের 
যার সঙ্গেই হোক্‌ না কেন দেখা হলে, খুব আনন্দিত 
হবেন। 

আমি অনেকগুলি আমেরিকান কাগজের খগ্ডিতাংশ 
(০06005) পেয়েছি ; তাতে দেখলাম মার্কিণরমণীগণ 
সম্বন্ধে আমার উক্তি সমূহের কঠোর সমালোচন৷ করা৷ 
হয়েছে- আরও তাতে এক অদ্ভুত খবর পেলাম ফেঃ 
আমাকে এখানে জাতিচ্যুত করা হয়েছে! আমার জাত 
থাকলে ত-_আমি যে সন্ন্যাসী !! 

জাত ত কোন রকন যায়ই নি বরং সমুদ্রযাত্রার 
উপর সমাজের যে একটা বিরুদ্ধ ভাব ছিল আদার 
পাশ্চাত্য দেশে যাওয়ার দরুণ তা এক রকম নষ্ট্ই হয়ে 
গেছে । আমাকে যদি জাতিচ্যত করতে হয় তাহলে 
ভারতের অদ্ধেক রাজন্যবর্গ ও সমুদয় শিক্ষিত লোকের 
সঙ্গে আমাকে জাতিচ্যুনৎ করতে হবে। ভা 5 হয়ই লি 
বরং আমি সন্যাস নেবার পুর্বে আমার যে জাতি চিল 
সেই জাতিভূক্ত প্রধান রাজা আমাক সম্মান প্রদশনের 
জন্য একটী সামাজিক ভোজের শ্রায়োজন করেছিলেন, 
তাতে এ জাতির অধিকাংশ বড বড় লোক যাগ দিয়ে- 
ছিলেন। এ ত গেল তাদের তরফ, থেকে। আামাদের 
দিক থেকে ধরুলে আমরা ৩ সন্গ্যাসা-নারায়ণ- 
ভারতে আমর। সামান্য নরলোকের সঙ্গে একত্র খাই না 
আমরা যে দেবতা, তারা যে মর্ক্য লোক--উহাতে 
আমাদের মর্ধ্যাদাহানি ! আাব প্রিয় মেরি, শত শত 

রাজার বংশধরেরা এই পা ধুইয়ে মুছিয়ে দিয়েছে, পুজো 
করেছে-আর সমস্ত দেশের ভিতর যেরূপ আদর 
অভ্যর্থনা অভিনন্দনের ছড়াছড়ি হয়েছে, ভারতে আর 
এরূপ কারও হয় নি। 

এইটুকু বল্লেই যথেষ্ট হবে যে, রাস্তায় বেরুতে 
গেলেই এত লোকের ভিড় হয় যে শাস্তিরক্ষার জন্য 
পুলিশের দরকার হয়--জাতিচ্যুত করাই বটে! অবশ্য 
আমার এইরূপ অভ্যর্থনাঁয় মিশনরী ভায়াদের বেশ শক্তি- 
ক্ষয় করে দিয়েছে। আর এখানে তাদের পৌছে কে? 
তাদের যে একটা অস্তিত্ব আছে সেই সম্বন্ধেই যে 
আমাদের খেয়াল নেই ! 

আমি এক বক্তৃতায় এই মিশনরী ভায়াদের সম্বন্ধে 
এবং ইংলিস চার্চের অন্তভূক্তি ভদ্র মিশনরীগণকে বাদ 
দিয়ে__সাধারণ মিশনরীর দল কোন্‌ শ্রেণীর লোক হতে 
সংগৃহীত তৎসম্বন্ধে কিছু বলেছিলাম। সেই সঙ্গে 
আমেরিকার সেই চার্চের অতিরিক্ত গৌড় স্ীলোকদের 
সম্বন্ধে এবং তাদের পরকুৎসা স্ষ্টি করবার শক্তিসম্বন্ধেও 
আমায় কিছু বল্তে হয়েছিল । 

মিশনরী ভায়ারা আমার আমেরিকার কাষটা নষ্ট 
কর্বার জন্য এইটীকেই সমগ্র মার্কিণ রমণীগণের উপর 
আক্রমণ বলে ঢাক পেটাচ্ছে-_-কারণ তারা বেশ জানে 

শুধু তাদের বিরুদ্ধে কেউ কিছু বল্‌লে যুক্তরাজ্যের 
লোকের! খুদীই হবে। প্রিয় মেরি, ধর যদি ইয়াস্কিদের 
বিরুদ্ধে আমি খুব ভয়ানক কথা বলেই থাকি-_তারা 
আমাদের মা বোনের বিরুদ্ধে যে সব কথা বলে তাতে 
কি তার লক্ষ ভাগের এক ভাগেরও প্রতিশোধ হয়? 
ভীরতবাসী “হিদেন? - আমাঁদের উপর ুষ্টান ইয়াঙ্ছি 
নরনারী যে ঘৃণা পোষণ করে তা ধৌত ক'ুতে বরুণ 
দেবতার সব জলেও কুলোয় ন_আর আমরা তাদের 
কি অনিষ্ট করেছি ? অপরে সমালোচনা কর্ন ইয়াঙ্ছিরে। 
ধৈর্যের সহিত তা সহ্য করাতে শিখুক্‌, তারপর তারা 
অপরের সমালোচনা করুক। এটী একটী মনোবিজ্ঞান- 
সম্মত সর্বজনবিদিত সত্য যে, যারা সর্বদা অপরকে 
গালিগালাজ দিতে প্রস্তুত তার! অপরের এতটুকু 
সমালোচনার ঘা সহ করতে পারে না। আব তারপর 
তাদের আমি কি ধার ধারি! তোমাদের পরিবার, 
মিসেস্‌ বুল, লেগেট্রা এবং আর কয়েকজন সঙ্গদয় 
ব্যক্তি ব্যতীত আর কে আমার প্রতি সদয় ব্যবহার 
করেছে? কে আমার ভাবগুলি কাধে পরিণত কর্বার 
সাহায্য করতে এসেছিল? মানায় কিন্ত ক্রমাগত 
খাটতে হয়েছে, যাতে মার্কিণেরা অপেক্ষাকৃত উদার ও 
ধর্মপ্রবণ হয়--তার জন্য আমেরিকায় আনার সমুদয় 

শক্তি ক্ষয় করতে হয়েছে এখন আমি মৃত্যুর দ্বারে 
অতিথি | 

ইংলগ্ডে আমি কেবল ছ"'মাস কায করেছি-_-একবার 
ছাঁড়া কখনও কোন নিন্দার রব উঠেনি--সে নিন্দী- 
রটনাও একজন মার্কিণ রমণীর কাজ-_-এই কথা জানতে 
পেরে ত আমার ইংরাজ বন্ধুরা বিশেষ আশ্বস্ত হলেন। 
আক্রমণ 'ত কোন রকম হয়ই নি বরং অনেকগুলি 
ভাল ভাল ইংলিস চার্চের পার্দূরী আমার ঘনিষ্ট বন্ধু 
হয়েছিলেন-__-মার না চেয়েই আমি আমার কাজের জন্য 
যথেষ্ট সাহায্য পেয়েছিলাম এবং নিশ্চিত আরও পাব । 
ওখানকার একট। সমিতি আমার কাধ্যের প্রসার লক্ষ্য 
করে আস্ছে এবং উহার জন্য সাহাযোর জোগাড় কর্ছে। 
তথাকার চার জন সন্ত্রস্ত ব্যক্তি আমার কাধ্যের 
সাহায্যের জন্তা সব রকম অস্থুবিধা সহ্য করেও আমার 
সঙ্গে সঙ্গে ভারতে এসেছেন । আরও আনেকে আস্বার 
জন্য প্রস্তত ছিল এবং এরপর যখন যাব শত শত লোক 
আরও প্রস্তত হবে । প্রিয় মেরি, আমার জন্য কিছু ভয় 
কোরো ন1। মার্কিণেরা বড় কেবল ইউরোপের হোটেল- 
ওয়ালা ও বস্ত্রবিক্রেতাদের চোখে এবং নিজেদের 
কাছে। জগৎটাতে যথেষ্ট জায়গা রয়েছে-_ইয়াস্কিরা 
চটুলেও আমার জগতে স্থানের অভাব হবে না। যাই 

হোক্‌ না কেন, আমি যতটুকু কাষ করেছি তাতে আমি 
সম্পুর্ণ সন্তষ্ট আছি। আমি কখনও কোন জিনিষ মতলব 
করে করিনি। আপন আপনি যেমন যেমন সুযোগ 
এসেছে আমি তারই সহায়তা নিয়েছি । কেবল একটা 
ভাব আমার মস্তিক্ষের ভিতর ঘুর্ছিল-_ভারতবাসী 
সাধারণ জনগণের উন্নতির জন্য একটা যন্ত্র প্রস্থত করে 
চালিয়ে দেওয়া। আমি সে বিষয়ে কতকট। কৃতকাধ্য 
হয়েছি । তোমার হৃদয় আনন্দে উৎফুল্প হয়ে উঠতো যদি 
তুমি দেখতে আমার ছেলেরা দুর্ভিক্ষ, ব্যাধি ও দুঃখকষ্ট্রের 
ভিতর কেমন কায কর্ছে। কলেরাক্রান্ত 'পারিয়ার 
মাছুরের বিছানার পাশে বাস কেমন তাদের সেবাশ্ুশ্রাষা 
করছে, অনশনক্রিষ্ট চণ্ডালের মুখে কেম? শন্প তুলে দিচ্ছে 
--আর প্রত আমায় তাদের জন্য সাহায্য পাগাচ্চেন। 
মানুষের কথা কি মামি গ্রাহ্ করি? দই প্রেমাস্পদ 
প্রভু আমার সঙ্গে সাদ রায়ছেন, যেমন আমেরিকায় 
যেমন ইংলগ্ডে, যেমন যখন ভারচতর রাস্তায় রাস্তায় ঘুরে 
বেড়াতুম-_কেউ আামায় চিনতে না হখন সাঙ্গ সঙ্গে 
ভিলেন। লোকেরা কি বলে না বলে তাতে আনার কি 
এসে যায়-_ওরা ত বালক : ওরা আব ওর চেয়ে বেশা 
বুঝবে কি করে ? কি। আমি পরমাত্মাকে সাক্ষাং 
করেছি, সমুদয় পার্থিব বন্ধ অসার তা' প্রাণে প্রাণে 

উপলব্ধি করেছি, আমি সামান্ত বালকদের কথায় আমার 
নির্দিষ্ট পথ থেকে চ্যুত হব-_ আমাকে দেখে কি সেইরূপ 
বোধ হয়? 

আমাকে আমার নিজের সম্বন্ধে অনেক কথা বল্তে 
হল-_-কারণ, তোমাদের কাছে না বল্পে যেন আমার 
কর্তব্য শেষ হত ন1। আমি বুঝতে পার্ছি আমার 
কায শেষ হয়েছে । জোর তিন চার বছর জীবন অবশিষ্ট 
আছে। আমার নিজের মুক্তির ইচ্ছ। সম্পূর্ণ চলে গেছে । 
আমি সাংসারিক সুখের কখনও প্রার্থনা করি নি। 
আমি দেখ তে চাই যে আমি ষে যন্ত্র প্রস্তুত করলাম 
তা বেশ মজবুত, কাষের উপযোগী হয়েছে । আর এটা 
নিশ্চিত জেন যে, অন্ততঃ ভারতে লোকের কল্যাণের 
জন্য এমন একটা যন্ত্র বসিয়ে গেলাম কোন শক্তি যাকে 
হঠাতে পার্বে না । _আমি নিশ্চিন্ত হয়ে ঘুযুবো» পরে 
কি হবে সে সম্বন্ধে আর ভাবব না। আর (আমি 
প্রার্থনা করি যে, আমি বার বার জন্মগ্রহণ করে সহত্র 
দুঃখ সহা করি, যেন এ সকল জন্মে একমাত্র যে ঈশ্বর 
বাস্তবিক বর্তমান, আমি একমাত্র যে জশ্বরে বিশ্বাসী 
সেই ঈশ্বরের-_সমুদয় জীবাত্মার সমগ্িন্বরূপ সেই 
ঈশ্বরের উপাসনা করতে পারি; আর সর্বোপরি 
পতিত, দুঃখী, পাগী, তাপী রুপী আমার ঈশ্বর 

সকল জাতির দরিদ্র-ছঃখীরূপী আমার ঈশ্বরই আমার 
বিশেষ উপাস্ত 1) 

“যিনি উচ্চ ও নীচ, সাধু ও পাপী, দেব ও কীট 
উভয়রূপী, সেই প্রত্যক্ষ, জ্ঞেয়, সত্য সর্ধব্যাপীর উপাসন। 
কর, অন্যান্য প্রতিম৷ ভেঙ্গে ফেল ।” 

“ধাহাতে পূর্ধবজন্ম নাই, পরজন্ম নাই, বিনাশ নাই, 
গমনাগমন নাই, ধাহাতে আমরা সব্বদ1 অবস্থিত থেকে 
অখগুত্ব লাভ করছি এবং ভবিষ্যভেও কর্ব, তাহারই 
উপাসন। কর, অন্যান্য প্রতিমা ভেঙ্গে ফেল”। 

আমার সময় অন্প। এখন আমার যাহ! কিছু বল্বার 
আছে কিছু না চেপে বলে যেতে হবে। ওতে কাহারও 
হৃদয়ে আঘাত লাগবে বা কেউ নিরক্ত হবে এ বিষয়ে 
লক্ষ্য কর্লে চল্বে না। অতএব প্রিয় মেরি, আমার 
মুখ হতে যাই বার হ'ক না কেন কিছুতেই ভয় পেওনা। 
কারণ, যে শক্তি আমার পশ্চাতে থেকে কাজ করছে, 
তা বিবেকানন্দ নহে-তা প্রত স্বয়ং। কিসে ভাল 
হয়, তিনি ভাল বোঝেন। যদি আমাকে জগৎকে 
সন্তষ্ঠট করতে হয় তা হলে ত আমার দ্বাবা জগতের 
অনিষ্ট হবে। অধিকাংশ লোক যা বলে তা কুল, 
কারণ, দেখতে পাওয়। যাচ্ছে তারা চিরকাল লোকের 
উপর প্রন কর্ছে তথাপি জ্রগর্দের অবস্থা অতি 

শোচনীয়ই রয়েছে । যে কোন নূতন ভাব প্রচারিত 
হবে তারই বিরুদ্ধে লোকে লাগবে; সভ্য ধার! তারা 
শিষ্টাচারের সীমা লঙ্ঘন না করে উপহাসের হাসি 
হাসবেন, আর যারা সভ্য নয় তারা শিষ্টাচারবিরুদ্ধ 
চীৎকার কর্বে ও কুৎসিত নিন্দা রটাবে। সংসারের 
কীট এরাও একদিন খাড়া হয়ে দাড়াবে জ্ঞানহীন 
বালকেরাও একদিন জ্ঞানালোকে আলোকিত হবে। 
মার্কিণেরা অস্যদয়ের নূতন স্থুরাপানে এখন মন্ত। 
অভ্যুদয়ের বন্যা শত শত বার আমাদের দেশের উপর 
এসেছে ও চলে গেছে । তাতে আমরা এমন শিক্ষা 
পেয়েছি যা বালকপ্রকৃতির জাতির বুঝতে এখন অক্ষম | 
আমরা জেনেছি এ সবই মিছে, এই বীভৎস জগতটা মায়! 
মাত্র__ ইহা ত্যাগ কর এবং সুখী হও । কামকাঞ্চনের 
ভাব ত্যাগ কর- অন্য পথ নাই। বিবাহ, স্ত্রীপুরুষ- 
সম্বন্ধ, টাকাঁকড়ি এইগুলি মৃত্তিমান পিশাচ স্বরূপ। 
সাংসারিক প্রেম যা কিছু, সব দেহ থেকেই প্রস্থত-_ 
নিশ্চিত জেনো এ প্রেম দেহগত, তা ছাড়া আর কিছুই 
নয়। কামকাঞ্চনসম্বন্ধ সব ছেড়ে দাও--এগুলি যেমন 
চলে যাবে অমনি দিব্যদৃষ্টি খুলে যাবে__আধ্যাত্মিক সত্য 
সব সাক্ষাৎকার করবে ;: তখন আত্মা তার অনস্ত শক্তি 
পুনঃপ্রাপ্ত হবেন। আমার বড়ই ইচ্ছা ছিল হ্যারিয়েটের 
৮২ 


পত্রাবলী ৷ 


সঙ্গে দেখা কর্বার জন্য ইংল্ডে যাই। আমার আর 
একটা মাত্র ইচ্ছা আছে, মৃত্যুর পুর্বে তোমাদের চার 
বোনের সঙ্গে একবার দেখা করা ; আমার সে ইচ্ছা? পূর্ণ 
হবেই হবে । ইতি-_ 
তোমাদের চিরন্সেহা বন্ধ 
বিবেকানন্দ । 


(৩২) 
আলমোডা। 
১১ই জুলাই, ১৮৯৭ । 

প্রিয় শু 

তুমি সম্প্রতি মঠের যে কাধা-বিবরণ পাগিয়েছ, তা 
পেয়ে ভারী খুসী হলুম। তোমার বিপোর্ট সন্ধান্ধে 
আমার সমালোচনার বড় কিছু নেই_ কেবল বল্তে 
চাই আর একটু পরিষ্কার করে লিখো । 

যতদূর পর্য্যন্ত কাজ হায়েছে তত আমি খুব সম্থ্ঠ 
কিন্তু আরে। এগিয়ে যোতে হবে_ পুর্বে আমি একবার 
লিখেছিলুম, কতকগুলো পদার্থবিদ্যা ৪ রলায়নশানু 
সম্বন্ধীয় যন্ত্র ষোগাড করলে ভাল হয় এবং ক্লাস খুলে 
নৃতন ব্রহ্মচারীদের জন্য সাদাসিদে রকমের পদার্থবিদ্যা 
ও রসায়ন, বিশেষতঃ দেহতব সন্বন্ধীয় পরীক্ষা করে 

তাদের এ সকল বিষয় শেখালে ভাল হয়; কই, সে 
সম্বন্ধে ত কোন উচ্চবাচা এ পর্যন্ত শুনিনি । 

আরো একটা কথা লিখেছিলাম-_যে সকল বৈজ্ঞা- 
নিক গ্রন্থ বাঙ্গাল! ভাষায় অনুবাদ হয়ে গেছে সেইগুলি 
কিনে ফেল! উচিত ; তার সম্বন্ধেই বা কি হল? 

এখন আমার মনে হচ্ছে--মঠে একসঙ্গে অন্ততঃ 
তিন জন করে মোহান্ত নিব্বাচন কর্লে ভাল হয়-_ 
একজন বৈষয়িক ব্যাপারের দিকে দেখবেন, একজন 
ব্রহ্মচারীদের আধ্যাত্মিক উন্নতির ভার নেবেন, আর 
একজন শিক্ষার ভার নেবেন- ব্রন্মচারীদের বুদ্ধিবৃত্তির 
উৎকর্ষ সাধন কিসে হয় তিনি সেইদিকে দেখবেন । 

এর মধ্যে শিক্ষাবিভাগের পরিচালক উপযুক্ত লোক 
পাওয়াই দেখূচি সব চেয়ে কঠিন। ব্র-__ ও তু 
অনায়াসে অপর ছুইটী বিভাগের ভার নিতে পারেন। 
মঠ দর্শন করতে কেবল কল্‌্কেতার বাবুর দল আস্ছেন 
জেনে বড় ছুঃখিত হলাম। তারা বড় স্থবিধের নয়। 
আমর! চাই সাহসী যুবকের দল-_যারা কায কর্বে, 
আহাম্মকের দলকে দিয়ে কি হবে? ব্রবকে বল্বে, 
তিনি যেন অ-_ ও সাঁ_-কে মঠে নিয়মিতভাবে তাদের 
সাণ্তাহিক কাধ্য-বিবরণী পাঠাতে লেখেন- যেন উহ 
পাঠাতে কোনমতে ক্রটি না হয়, আর যে বাঙ্গাল! 

কাগজটা বার কর্বার কথ! হচ্ছে, তার জন্য প্রবন্ধ ও 
আবশ্যকীয় উপাদান পাঠান। গিরিশবাবু কি কাগজটার 
জন্য যোগাড়যন্ত্র করছেন? অদম্য ইচ্ছাশক্তির সহিত 
কাজ করে যাও ও প্রস্তুত থাক । 

অ-_ অদ্ভুত কর্ম কর্ছে বটে, কিন্তু কার্যা প্রণালী 
ভাল বলে বোঁধ হচ্ছে না। বোধ হচ্ছে সে একটা ছোট 
গ্রাম নিয়েই তার শক্তি ক্ষয় কর্ছে, তাও কেবল চাল- 
বিতরণ কাধ্যে। এই চাল দিয়ে সাহায্যের সঙ্গে সঙ্গে 
কোনরূপ প্রচার কাধ্যও হচ্ছে-কই এরূপ ত শুনতে 
পাচ্ছি না। লোকগুলোকে যদি মাম্মনির্ভরশীল হতে 
শিখান না যায় তবে জগতের যত এশ্বধা আছে সব 
ঢাল্লেও ভারতের একটা ক্ষদ্র গ্রামেরও যথার্থ সাহায্য 
কর্তে পারা যায় না। আমাদের কায হওয়া উচিত 
প্রধানতঃ শিক্ষাদান__চরিত্র এবং বুদ্ধিবৃত্তি উভয়েরই 
উৎকর্ষসাধনের জন্য শিক্ষা-বিস্তার। আমি সে সম্বন্ধে 
তকোন কথা শুন্ছি না_কেবল শুনছি, এতগুলি 
ভিক্ষুককে সাহায্য দেওয়া হয়েছে ! ত্র-কে বল বিভিন্ন 
জেলায় কেন্দ্র খুলতে, যাতে আমাদের সানান্ঠ সম্দালে 
যতদূর সম্ভব অধিক জায়গায় কায করাযায়। মারো 
বোধ হচ্ছে, এপর্যন্ত এ কাধ্যে ফলত; কিছু হয় নি, 
কারণ, তারা এখনও পধ্যন্ত স্থানীয় লোকদের ভিতর 

তাদের স্বদেশবাসীদের মধ্যে শিক্ষাবিস্তারের আকাজ্! 
জাগিয়ে তুলতে পারেন নি-_যাতে তারা সভাসমিতি 
স্থাপন করে তাদের শিক্ষার বিধানে সচেষ্ট হন। এইরূপ 
শিক্ষার ফলে তারা আত্মনির্ভরশীল ও মিতব্যয়ী হতে 
পার্ৰে এবং নিজেদের বলাবল না বুঝে তাড়াতাড়ি 
বিবাহ করে সংসারে জড়িয়ে পড়বে না এবং এইরূপে 
ভবিষ্যতে ছুভিক্ষের কবল হতে আপনাদের রক্ষা 
কর্তে পার্বে। দয়ায় লোকের হৃদয় খুলে যায়, কিন্ত 
সেই দ্বার দিয়ে তার সর্বাঙ্গীণ হিত যাতে হয় তার 
জন্য চেষ্টা করতে হবে। 

সর্বাপেক্ষা সহজ উপায় এই--একটা ছোট কুঁড়ে 
নিয়ে গুরু মহারাজের মন্দির কর-_গরীবরা সেখানে 
আসম্মক- তাদের সাহায্যও করা হউক-_তারা সেখানে 
পূজা অচ্চাও করুক । প্রত্যহ সকালে সন্ধ্যায় সেখানে 
“কথা' হক। এ কথার সাহায্যেই আমরা লোককে যা 
কিছু শেখাতে ইচ্ছা করি, শেখাতে পার্ব। ক্রমে ক্রমে 
তাদের আপনাদেরই এ বিষয়ে একটা আস্থা ও আগ্রহ 
বাড়তে থাকৃবে--তখন তারা নিজেরাই সেই মন্দিরের 
ভার নেবে, আর হতে পারে, কয়েক বংসরের ভিতর এ 
কষুপ্র মন্দিরটাই একটা প্রকাণ্ড আশ্রমে পরিণত হবে। 
ধারা ছুর্ভিক্ষমোচন কাধ্যে যাচ্ছেন, তারা প্রথমে প্রত্যেক 


৮৬ 


পত্রাবলী। 


জেলায় এক একট মাঝামাঝি জায়গ! নির্বাচন করুন-- 
এইরূপ একটা কুঁড়ে নিয়ে তথায় ঠাকুরঘর স্থাপন করুন 
_যেখান থেকে আমাদের অন্পন্বল্প কাধ্য আরম্ভ হতে 
পারে। 

(মনের মত কায পেলে অতি মূর্খতেও কর্তে পারে। 
যে সকল কাযকেই মনের মত করে নিতে পারে সেই 
বুদ্ধিমান। কোনও কাযই ছোট নয়, এ সংসারে যাবতীয় 
বস্ত বটের বীজের মত, সধপের 'মত ক্ষুদ্র দেখালেও 
অতি বৃহৎ বটগাছ তার মধ্যে । বুদ্ধিমান সেই যে 
এটী দেখতে পায় এবং সকল কাযকেই মহং করে 
তোলে । *) 

ধারা ছুর্ভিক্ষমোচন কর্ছেন, তাদের এটাও লক্ষ্য 
রাখতে হবে যে, দান যেন উপযুক্ত পাত্রে পাড়ে 
জুয়ীচোরের! যেন ঠকিয়ে নিয়ে না যেতে পারে। ভারত- 
বর্ষ এরূপ অলস জুয়াচোরে পূর্ণ এবং দেখে আশ্চধ্য 
হবে, তারা ন। খেয়ে কখনও মরে দি না কিছু 
খেতে পায়ই। ত্র--কে বল, ষার। ছুভিক্ষে কায কগ্‌ছেন? 
তাদের সকলকে এই কথা তি টি কোন ফল 
* এই প্যারাটী অনুবাদ নহে স্থামিজী ৯ _লিখিতে 


লিবিতে এই অংশটা বাঙ্গালার় লিখিয়াছিলেন। 

দেওয়! হবে না_-আমর! চাই, যতদূর সন্তব অল্প খরচে 
যত বেশী সম্ভব স্থায়ী সংকার্য্ের প্রতিষ্ঠা । 

এখন তোমর। বুঝতে পার্ছ, তোমাদিগকে নূতন 
নূতন মৌলিক ভাব ভাববার চেষ্টা কর্তে হবে__তা 
না হলে আমি মরে গেলেই সমুদয় কাটাই চুরমার হয়ে 
যাবে। এই রকম কর্তে পার--তোমরা সকলে মিলে 
এই বিষয় আলোচনার জন্য একটা সভা! কর-_-“আমাদের 
হাতে যে মন্পস্বল্প সম্বল আছে, তা থেকে কি করে 
সর্বাপেক্ষা ভাল স্থায়ী কায হতে পারে।? কিছুদিন 
আগে থেকে সকলকে এই বিষয়ে খবর দেওয়া হক-_ 
সকলেই নিজের মতামত, বক্তব্য বলুক__সেইগুলি নিয়ে 
বিচার হক-_বাদ প্রতিবাদ হক--তারপর আমাকে তার 
একট রিপোর্ট পাঠাও । 

উপসংহারে বলি, তোমরা স্মরণ রেখো, আমি 
আমার গুরুভাইদের চেয়ে আমার সন্তানদের নিকট 
অধিক প্রত্যাশ। করি--আমি চাই, আমার সব ছেলেরা, 
আমি যত বড় হতে পার্তুম, তার চেয়ে শতগুণ বড় 
হক। তোমাদের প্রত্যেককেই এক একটা প্দান।, 
অবশ্য হাতেই হবে--আমি বল্ছি,অবশ্যই হতে হবে। 
আজ্ঞাবহতা, উদ্দেশ্যের উপর অনুরাগ, ও সর্বদা প্রস্তত 
হয়ে থাকা-_-এই তিনটা যদি থাকে, কিছুতেই তোমাদের 

হঠাতে পার্বে না। আমার ভালবাসা ও আশীর্বাদ 


জান্বে। ইতি__ 
বিবেকানন্দ । 


( ৩৩ ) 
লস্‌ এঞ্জেলিস্‌। 
নং ২১১ ২১নং রাস্তা । 
২৩শ ডিসেম্বর, ১৮৯৯ । 
প্রিয় নিবেদিতা, 
সত্যই আমি দৈবতািত চিকিৎসা প্রণালীতে 
(77720601007011108 ) ক্রমশঃ ম্ুন্ত হয়ে উঠছি । 
মোট কথা, এখন আমি বেশ ভালই মাছি । আানার 
শরীরের কোন যন্ত্র কোন কালেই বিগড়ায় নাহ 
সা়বিক দৌর্ববলা ও আক্্রীণণতাই আমার দেঙে যা 
কিছু গোল বাধিয়েছিল। 
এখন আমি প্রত্যহ মাহারের পুর্বে নাপরে যে 
কোন সময়েই হউক, [ক্রোশ “ক্রাশ বেড়িয়ে আসি । 
আমি বেশ ভাল হয়ে গেছি আর সামার দঢ় বিশ্বাস 
ভালই থাকব। 
এখন চাকা ঘুরে গেছে মা উহা ঘোরাচ্ছেন। 
উঠার কাজ যতদিন না শেষ হচ্ছে, ততদিন তিনি আমায় 


৮৯) 


পত্রাবলী ৷ 


যেতে দিচ্ছেন না_-এইটী হচ্ছে আসল ভিতরকার 
কথা। 

দেখ, ইংলগু কেমন উন্নতির দিকে এগুচ্ছে। এই 
রক্তারক্তির পর সেখানকার লোক এই ক্রমাগত লড়াই, 
লড়াই, লড়ায়ের চেয়ে বড় ও উঁচু জিনিষ ভাব্বার সময় 
পাবে। এই আমাদের স্থযোগ । আমরা এখন একটু 
উদ্যমশীল হয়ে দলে দলে ওদের ধর্ব * * তারপর 
ভারতীয় কাধ্যটাকেও "পুরা দমে চালিয়ে দেব । % * 
চারি দিকের অবস্থা বেশ আশাপ্রদ বোধ হচ্ছে, অতএব 
প্রস্তত হও। চারিটী ভগ্মি ও তুমি আমার ভালবাস! 
জান্বে । ইতি-_ 

বিবেকানন্দ । 


( ৩১) 
(10 মিস্‌ মিড. 
৭১৭ ডগলাস বিল্ডিং 
লস্‌ এঞ্জেলিস্‌, কালিফোণিয়! । 
১৫ই ফেব্রুয়ারি, ১৯০০ । 

প্রিয় নিবেদিতা, 
তোমার -_তারিখের পত্র আজ প্যাসাডেনায় আমার 
নিকট পৌছিল। দেখ্ছি, জো চিকাগোয় গিয়ে সেখানে 


৪৯০ 


পত্রাবলী | 


তোমায় পায় নি, তাদের কাছ থেকেও নিউইয়ক হতে 
এপধ্যন্ত কোন খবর পাই নি। ইংলগ্ড থেকে এক 
রাশ ইংরাজী খবরের কাগজ পেলাম--খামের উপর এক 
লাইন লেখা-_তাতে আমার প্রতি শুভেচ্ছা প্রকাশ কর! 
হয়েছে ও -_ সই আছে। অবশ্য উহাদের মধ্যে দরকারীর 
বিশেষ কিছু ছিল না। আমি তাকে একখান। চিঠি 
লিখ্তাম কিন্ত আমি ত ঠিকানা জানি না, আর ভয় হ'ল 
চিঠি লিখলে তিনি ভয় পেয়ে যাবেন । 

ক % * আমি মিসেস সে-র কাছে খবর পেলাম 
যে, নিরঞ্জন কল্কেতায় সাংঘাতিক রকমে পীড়িত হয়ে 
পড়েছেন__জানি না, তার শরার দ্টে গেছে কি না। 
যাই হক, আমি এখন খুব শক্ত হয়েছি_ পূর্বাপেক্ষা 
আমার মানসিক দুঢতা। খুব বেডেছে_মামার জদয়টা 
যেন লোহার, পাত দিয়ে বাধান হয়ে গেছে । আমি 
এক্ষণে সন্াস জীবনের অনেকটা কাছাকাছি যাচ্ছি । 

আমি ছুই সপ্তাহ যাবৎ সার কাছ থেকে কোন 
খবর পাই নি। হুম গল্পগুলি পেয়েছ জেনে খুসী 
হলাম। ভাল বিবেচনা কর ত তুমি নিজে ৪গুলি 
আবার নৃতন করে লেখ। কোন প্রকাশককে যদি পাও 
তাঁকে দিয়ে গুলি ছাপিয়ে প্রকাশ করে দাও; আর যদি 
বিক্রি করে কিছু লাভ হয়, তোমার কাষের জন্য নাও । 


৪৯৯ 


পত্রাবলী । 


আমার দরকার নেই । *% * আমি আস্ছে সপ্তায় সান- 
ফ্রান্সিক্ষোয় যাচ্ছি-_-তথায় স্থবিধা করতে পার্ব__ 
আশা করি। ₹ % * 

তয় করোনা-_-তোমার বিদ্যালয়ের জন্য টাকা 
আস্বে। আস্তেই হবে"_আর যদি না আসে, তাতেই 
বাকি আসে যায়? মাজানেন, কোন্‌ রাস্ত। দিয়ে নিয়ে 
যাবেন। তিনি যে দিক্‌ দিয়ে নিয়ে যান, সব রাস্তাই 
সমান। জানি না আমিশীঘ্র পৃবে * যাচ্ছি কিনা। 
যদি যাবার সুযোগ হয়, তবে ইগ্ডয়ানায় নিশ্চিত 
যাবে।। 

এই আন্তর্জীতিক মেলামেশার মতলবটা। খুব ভাল-_ 
যেরকমে পার উহাতে যোগ দাও-_মার যদি তুমি 
মাঝে থেকে কতকগুলি ভারতরমণীদের সমিতিকে 


এতে যোগ দেওয়াতে পার তবে আরো ভাল হয়। 
মং চু ঠা ও 


কুছ পরোয়া নেই, আমাদের সব সুবিধা হয়ে যাবে। 
এই লড়াইট। যেমন শেষ হবে, আমরা অম্নি ইংলগ্ডে 


* কালিফোণিয়ার অগ্তগত লস্‌ এঞ্রেলিস্‌ হইতে ম্বামিজী এই 
পত্র লিখিতেছেন। উহ আমেরিকার পশ্চিম দিকে অবস্থিত । তথ! 
হইতে পূর্ব অর্থাৎ নিউইয়র্কের দিকে যাইবার কথ বলিতেছেন। 
তথায় যাইতে হইলে ইগ্ডয়ানা নামক স্থান হইয়া যাইতে হয়। 

৯ 


পত্রাবলী । 


যাব ও তথায় খুব চুটিয়ে কায কর্বার চেষ্টা 
কর্ববকি বল? স্থিরা মাতাকে লিখব কি? 
যদি তাকে লেখা ভাল মনে কর, তার ঠিকান। 
আমায় পাঠাবে । তিনি কি তার পর তোমায় পত্রাদি 
লিখেছেন? 

ধৈধ্য ধরে থাক-_সবই ঠিক ঘুরে আস্বে। এই 
যে নানারূপ অভিজ্ঞতা লাভ হচ্ছে তাতে তৌমার বেশ 
শিক্ষা হচ্ছে--আর আমি সেই,টুকুই চাই। আমারও 
শিক্ষা হচ্ছে। যে মুহুর্তে আমরা উপযুক্ত হব, তখনই 
আমাদের কাজে টাকা আর লোক উড়ে আস্বে। 
এখন আমার বায়ুপ্রধান ধাত ও তোমার ভাবুকতা 
মিলে সব গোল হয়ে যেতে পারে । সেই কারণেই 
মা আমার বায়ু একটু একটু করে আরোগ্য করে 
দিচ্ছেন। আর তোমারও মাথা ঠাণ্ডা করে আন্ছেন। 
তারপর আমরা __ যাচ্ছি আর কি। এইবার আর একটু 
আধটু ছোটখাট নয়, রাশ রাশ ভাল কাজ হবে নিশ্চিত 
জেনো । এইবার আমরা প্রাচীনদেশ ইউরোপের মূল 
ভিত্তি পর্য্যন্ত তোলপাড় করে ফেল্বো। ₹ 5 
আমি ক্রমশঃ ধীর স্থির শান্ত প্রকৃতি হয়ে আস্ছি__ 
যাই ঘটুক না কেন, আমি প্রস্তত আছি। এইবার যে 
কাজে লাগা যাবে প্রত্যেক ঘায়ে বেশ কাজ হবে 


৪৯৩ 


পত্জরাবলী ৷ 


একটাও বৃথা যাবে নাঁ_এই হচ্ছে আমার জীবনের 
আগামী অধ্যায় । আমার ভালবাসাদি জান্বে। ইতি _- 
বিবেকানন্দ । 
পুঃ_ তোমার বর্তমান ঠিকানা লিখবে । ইতি-_ 
বি__ 
(৩৫) 
১৭১৯, টার্ক স্বীট, 
সান্‌ ফ্রান্সিক্কো। 
২৮শে মার্চ, ১৯০০ । 
প্রিয় নিবেদিতা, 
আমি তোমার সৌভাগ্যে খুব আনন্দিত হলাম। 
আমর! যদি লেগে পড়ে থাকি, তবে অবস্থাচক্র ফিরবেই 
ফির্বে। আমার দৃঢ় বিশ্বাস, তোমার যত টাকার 
দরকার তা এখানে বা ইংলগ্ডে পাবে। 
আমি খুব খাট্ছি_-আর যত বেশী খাট্ছি ততই 
ভাল বোধ কচ্ছি। শরীর অস্স্থ হয়ে আমার একটা 
বিশেষ উপকার করেছে, নিশ্চিত বুঝ তে পার্ছি। আমি 
এখন ঠিক ঠিক বুঝতে পার্ছি অনাসক্তি মানে কি, আর 
আমার আশা-_অতি শীস্রই আমি সম্পূর্ণ অনাসক্ত হব। 
আমরা আমাদের সমুদয় শক্তি একদিকে প্রয়োগ 
৯৪ 


পত্রাবলী । 


করে একটা বিষয়ে আসক্ত হয়ে পড়ি-_এই ব্যাপারেরই 
অপর দিকৃটা উহারই মত কঠিন, যদিও উহা নেতি- 
ভাবাতআ্মক-_সেটীর দিকে আমর! খুব কম মনোযোগই 
দিয়ে থাকি__সেটী হচ্ছে_মুহুর্তের মধো কোন বিষয় 
থেকে অনাসক্ত হবার-_-তা থেকে নিজেকে আল্গা 
করে নেবার শক্তি । 

এই আসক্তি ও অনাসক্তি__উভয় শক্তি যখন পূর্ণ- 
ভাবে বিকশিত হয়ে উঠে, তখনই মানুষ মহৎ ও সখী 
হতে পারে। 

আমি __র দানের সপ্নাদ পেয়ে যে কি স্বখী হলাম, 
তা কি বলবো । * * সবুর কর, তাব ভিতর দিয়েযা 
কাধা হবার, সেইটা এখন প্রকাশ হচ্চে । তিনি 
জানতে পারুন, ব! নাই পারুন, রামকচষর কাগ্যে 
তাকে এক মহৎ অগশ আভিনয় কর্কে হাবে। 

তুমি অধ্যাপক -_র যে বিবরণ লিখেছ, 5) পকএ খুব 
মানন্দ পেলাম, জো৪ একজন দিবাদট্িসম্পর (01117 
৬০১৪) ) লোকের সম্বন্ধে বড মজার বিবরণ লিখেছে । 

সব বিষয় এক্ষণে আমাদের অনুকূল হতে মারস্ত 
হয়েছে | * * 

মামার বোধ হয়, এ পত্রখানি তুমি চিকাগোয় 
পাবে। * * মিস্‌ _র বিশেষ বন্ধু শইস্‌ যুবক ম্যাক্স: 

৯৫ 


পত্রাবলী । 


-_ র কাছ থেকে একখানি সুন্দর পত্র পেয়েছি । মিস্‌-_-ও 
আমায় তার ভালবাস! জানিয়েছেন, আর তারা! আমার 
কাছে জান্তে চেয়েছেন, আমি কবে ইংলগ্ডে যাচ্চি। তারা 
লিখ ছেন, সেখানে অনেকে এ বিষয়ে খবর নিচ্ছে। 
সব জিনিষ ঘুরে আস্বে। বীজ থেকে গাছ হতে 
গেলে তাকে মাটির নীচে কিছুদিন থেকে পচতে হবে। 
গত দুবছর এইরূপ মাটির নীচে বীজ পচ ছিল। মৃত্যুর 
করালগ্রাসে পড়ে যখনই আমি ছট্ফট্‌ করেছি, তখনই 
তার পরেই সমগ্র জীবনটা যেন প্রবলভাবে উচ্ছসিত 
হয়ে উঠেছে । এইরূপ একবারের ঘটনায় আমায় 
রামকৃষ্ণের কাছে নিয়ে এল, আর একবারের ঘটনায় 
আমাকে যুক্তরাজ্যে নিয়ে এল । এইটীই হয়েছে অন্য 
সবগুলির মধ্যে বড় ব্যাপার । উহা! এখন চলে গেছে__ 
আমি এখন এমন স্থির শাস্ত হয়ে গেছি যে, আমার 
সময়ে সময়ে নিজেরই আশ্চধ্য বোধ হয়। আমি এখন 
সকাল সন্ধ্যা খুব খাটি, যখন যা খুসি খাই, রাত্রি 
বারটায় শুই, আর কি তোফ। নিদ্রা! পূর্বে আর 
কখনও এমন ঘুমোবার শক্তি লাভ করি নি। তুমি 
আমার ভালবাসা ও আশীর্বাদ জান্বে। ইতি-_ 
বিবেকানন্দ । 





৪৬ 


পত্রাবলী। 


(৩৬) 
সান্‌ ফান্সিক্ষো । 
৬ই এপ্রিল, ১৯০০ । 
প্রিয় নিবেদিতা 
শুনে সুখী হলাম, তুমি ফিরেছ-_-আরও সুখী হলাম, 
তুমি প্যারিসে যাচ্ছ শুনে। আমি অবশ্য প্যারিসে 
যাব, তবে কবে যাব জানি না। ্‌ 
মিসেস্‌__ বল্ছেন, আমার এখনই রওনা হওয়া 
উচিত ও ফরাসী ভাষা শিখতে লেগে যাওয়া উচিত। 
আমি বলি, যা হবার হবে-_তুমিও তাই কর। 
তোমার বইখান! শেষ করে ফেল ও তারপর 
প্যারিসের কাযটা। * *-_- কেমন আছে? তাকে 
আমার ভালবাসা জানাবে । আমার এখানকার কাষ 
শেষ হয়ে গেছে । আমি দিন পনেরর ভিতর চিকাগোয় 
যাচ্ছি, যদি -__ সেথায় থাকে । ক * ইতি__ 
আশীর্ববাদক 
বিবেকানন্দ । 


৯৭ 


পত্রাবলী | 


(৩৭) 
প্লেস দে এতাত ইউনিস, প্যারিস। 
২৫শে আগ ১৯০০। 

প্রিয় 

এইমাত্র তোমার পত্র পেলাম__আমার প্রতি সন্দয় 
বাক্যসমূহ প্রয়োগের জন্য তোমাকে বন্ছু ধন্যবাদ 
জানাচ্ছি । * * 

এখন আমি স্বাধীন, আর কোন বাধাবাধির ভিতর 
নেই, কারণ, আমি রামকৃষ্ণ মিশনের কাধ্যে আর আমার 
কোন ক্ষমতা বা কর্তৃত্ব না পদ রাখি নি। আমি উহার 
সভাপতির পদও ত্যাগ করেছি । 

এখন মগাদি সব আমি ছাড়া রামকৃষ্ণের অন্যান্য 
সাক্ষাৎ শিষ্যদের হাতে গেল । ব্রহ্গানন্দ এখন সভাপতি 
হলেন, তার পর উহা প্রেমানন্দ ইত্যাদির উপর ক্রমে 
ক্রমে পড়বে। 

এখন এই ভেবে আমার আনন্দ হচ্ছে যে, আমার 
মাথা থেকে এক মস্ত বোঝা নেমে গেল। আমি এখন 
নিজেকে বিশেষ সুখী বোধ কচ্ছি। 

আমি এখন বিশ বৎসর ধরে রামকৃষ্ের সেবা 
কল্লাম__-তা ভূল করেই হক বা সফলতার ভিতর দিয়েই 
হ'ক-_-এখন আমি কার্য থেকে অবসর নিলাম। 


৪৯৮ 


পত্রাবলী ৷ 


আমি এখন আর কাহারও প্রতিনিধি নই বা 
কাহারও নিকট দায়ী নই। মামার এতদিন বন্ধুদের 
কাছে একট! বাধ্যবাধকতা .বাধ ছিল-_- ও ভাবটা 
যেন দীর্ঘস্থায়ী ব্যারামের মত আমায় আকৃড়ে ধরেছিল । 
এখন আমি বেশ করে ভেবে চিন্তে দেখলাম_ আমি 
কারুর কিছু ধার ধারি নি। আমি ত দেখছি, আমি 
প্রাণ পধ্যন্ত পণ কবে-__আমার সমুদয় শক্তি প্রয়োগ 
করে--তাদের উপকারের চেষ্টা করেছি, কিন্ত তার প্রতি- 
দানম্বপ তারা আমায় গালমন্দ করেছে, আমার অনিষ্ট- 
চেষ্টা করেছে, আবার বিরক্ত ও জ্বালাতন করেছে । * * 

তোমার চিঠি পড়ে মনে হলো, তুমি মনে করেছ 
যে, তোমার নৃতন বন্ধুদেণ উপর আমার ঈধ। হয়েছে। 
আমি কিন্তু তোমাকে চিবদিনের জন্য জানিয়ে রাখ ছি 
আমার অন্য যে কোন দোষ থাক না কেন, আমাব জন্ম 
থেকেই_ আমার ভিতর ঈর্ষা লোভ বা. কর্ৃষ্থের 
ভাব নেই । 

আমি পূর্বেও তোমাকে কোন আাদেশ করি নি, 
এখন ত কাষের সঙ্গে আমার কোন সম্পর্কই নেই 
এখন আর কি আদেশ দোবো ? কেবল এই পধ্যস্ত আমি 
জানি যে, যতদিন তুমি সর্ব্ধান্তঃকরণে নায়ের সেবা করবে, 
ততদিন তিনিই তোমাকে ঠিক পথে চালিয়ে নেবেন । 

০১৪৯ 





পত্রাবলী । 


তুমি যে কোন বন্ধু করেছ, কারো সম্বদ্ধে আমার 
কখন ঈর্ষা হয় নি। কোন বিষয়ে মেশবার জন্য আমি 
কখনও আমার ভাইদের সমালোচনা করি নি। তবে 
আমি এটা দৃঢ়বিশ্বাস করি যে, পাশ্চাত্য জাতিদের 
একটা বিশেষত্ব এই আছে যে, তারা নিজেরা যেটা! 
ভাল মনে করে, সেটা অপরের উপর জোর করে চাপাবার 
চেষ্টা করে-_হুলে যায় যে একজনের পক্ষে যেটা ভাল, 
অপরের পক্ষে সেটা ভাল নাও হতে পারে। আমার 
ভয় হতো যে, তোমার নূতন বন্ধুদের সঙ্গে মেশার ফলে 
তোমার মন যে দিকে ঝুঁকৃবে, তুমি অপরের ভিতর 
জোর করে সেই ভাব দেবার চেষ্টা করবে । কেবল এই 
কারণেই আমি কখন কখন কোন বিশেষ লোকের 
প্রভাব থেকে তোমায় তফাৎ রাখ বার চেষ্টা করেছিলাম, 
এর অন্য কোন কারণ নেই । তুমি ত ম্বাধান, তোমার 
নিজের যা যা পছন্দ তাই কর, নিজের কায বেছে 
নাও। *% 

আমি এইবার সম্পূর্ণ অবসর নিতে ইচ্ছা করে- 
ছিলাম। কিন্তু এখন দেখছি মায়ের ইচ্ছী_-আমি 
আমার আত্মীয়বর্গের জন্য কিছু করি। ভাল, বিশ 
বছর পূর্বে আমি যা ত্যাগ করেছিলাম, তা আমি 
আনন্দের সহিত আবার ঘাড়ে নিলাম। বন্ধুই হোক, 

৬০০ 


পত্রাবলী | 


শক্রই হোক, সকলেই তার হাতের ন্তরত্বরপ হয়ে সখ 
বা ছঃখের ভিতর দিয়ে আমাদের কর্মাক্ষয় কর্বার 
সাহায্য করছে । সুতরাং মা তাদের সকলকে আশীর্বাদ 
করুন । আমার ভালবাস! আশীর্ববাদাদি জান্বে। ইতি-_ 
তোমার চিরন্সেহাবন্ধ 

বিবেকানন্দ । 





(৩৮) 

প্রিয় 

মানবসমাজ ক্রমান্বয়ে চারিটী বর্ণ দ্বারা শাসিত হয়-_ 
পুরোহিত (ব্রাহ্মণ), সৈনিক ক্ষত্রিয়), ব্যবসায়ী (বৈশ্য) 
এবং মজুর (শৃত্র)। প্রত্যেক শাসনে দোষগুণ উভয়ই 
বর্তমান। পুরোহিত শাসনে বংশঙ্ঞাত ভিত্তিতে ঘোর 
সংকীর্ণতা রাজত্ব করে-__তাহাঁদের ও তাহাদের বংশধর- 
গণের অধিকাররক্ষার জন্য চারিদিকে বেড়া দেওয়! 
থাকে, তাহারা ব্যতীত বিদ্যা শিখিবার কাহারও 
অধিকার নাই, বিগ্ভাদানেরও কাহারও অধিকার নাই । 
এষুগের মাহাত্ম্য ইহাই যে, এই সময়ে বিভিন্ন বিজ্ঞানের 
ভিত্তি স্থাপিত হুয়-_-কারণ, বুদ্ধিবলে অপরকে শাসন 
করিতে হয় বলিয়া পুরোহিতগণ মনের উৎকর্ষ সাধন 
করিয়। থাকেন। 

১০১ 


পত্রাবলী । 


ক্ষত্রিয় শাসন বড়ই অত্যাচারপূর্ণ ও কঠোর, কিন্তু 
ক্ষত্রিয়েরা এত অন্ুুদারমনা নহেন। এই যুগে শিল্পের ও 
সামাজিক সভ্যতার চরমোৎকর্ষ সাধিত হইয়! থাকে। 

তারপর বৈশ্যশাসন যুগ। ইহার ভিতরে ভিতরে 
শরীরনিষ্পেষণ ও রক্তশোষণকারী ক্ষমতা, অথচ বাহিরে 
প্রশান্ত ভাব__বড়ই ভয়াবহ! এযুগের স্ববিধা এই যে, 
বৈশ্তকুলের সর্বত্র গমনাগমনের ফলে পূর্বোক্ত ছুই 
যুগের পুণ্ীস্ভূত ভাবাশি চতুর্দিকে বিস্তৃতি লাভ করে। 
ক্ষত্রিয় যুগ অপেক্ষা বৈশ্যযুগ আরও উদার, কিন্তু এই 
সময় হইতেই সভ্যতার অবনতি হইতে আরম্ত হয়। 

সর্বশেষে শূদ্রশাসন যুগের আবির্ভাব হইবে__এই 
যুগের স্থবিধা হইবে এই যে, এসময়ে নানারপ শারীরিক 
সুখন্বাচ্ছন্দোর বিস্তার হইবে, কিন্তু হয়ত সঙ্গে সঙ্গে 
সভ্যতার অবনতিরূপ দোষ ঘটিবে-__সাধারণ শিক্ষার 
পরিসর খুব বাড়িবে বটে কিন্তু সমাজে অসাধারণ 
প্রতিভাশালী ব্যক্তির সংখ্যা ক্রমশঃই কম হইতে 
থাকিবে । 

যদি এমন একটা রাষ্্রী গঠন করিতে পারা যায়, 
যাহাতে ব্রাহ্মণ যুগের জ্ঞান, ক্ষত্রিয়ের সভ্যতা, বৈশ্যের 
সম্প্রসারণ শক্তি এবং শুদ্বের সাম্যের আদর্শ--এই সব 
গুলিই ঠিক ঠিক বজায় থাকিবে অথচ ইহাদের দোষগুলি 

১০২ 


পত্রবলী : 


থাকিবে না, তাহা হইলে তাহা! একটা আদর্শ রাষ্ট্র হইবে । 
কিন্তু ইহা কি সম্ভবপর ? 

এক্ষণে ইহা ঠিক যে, প্রথম তিনটার পালা শেষ 
হইয়াছে__এইবার শেষটার সময়। শৃদ্রযুগ আসিবেই 
আসিবে উহা কেহই প্রতিরোধ করিতে পারিবে না। 
স্ব্ণমুদ্রা অথবা রজতমুদ্রা এর কোন্টীকে রাস্ীয় ধনের 
পরিমাপক (36701) করিলে কি কি অন্থবিধা ঘটে 
তাহা আমি বিশেষ জানি না_-(মার বড একট। কেহ 
জানেন বলিয়া বোধ হয় না) কিন্তু একি আমি বেশ 
বুঝিতে পাবি ষে, স্বর্ণমুদ্রার মূল্যে সকল মূল্য ধাধ্য করার 
ফলে গরীবরা আবও গরীব এবং ধনীর। আারও ধনী 
হইতেছে । ব্রায়ান যথার্থই বলিয়াছেন, “আামরা এই 
সোণার ক্রুশে বিদ্ধ হইতে নারাজ ।” রূপার দবে সব 
দর ধার্য হইলে গরীবর! এই অপমান জীবনসংগ্রানে 
অনেকটা স্ববিধা পাইবে । আমি যে একজন সোশিয়া- 
লিষ্ট (59০0111150) * তার কারণ ইহা নয় যে, আমি 
এমত সম্পূর্ণ নির্ভল বলিয়া মনে করি, কেবল “নই 
মামার চেয়ে কাণামাম! ভাল" ইহা বণিয়।। 
.. *:590181151--99991197) মহাবলঙ্কা । ইভারা সমাজে পলা 


ও দরিদ্রের মধ্যে ষে বিষম বৈষমা আছে, ভাতা যপ'সম্তব দুর কিয়া 








পা পিস 


আমুল সমাঙ্ষের পুনর্গঠনের পক্ষপাতী । 


১০৩ 


পত্রাবললী | 


অপর প্রথা কয়টাই জগতে চলিয়াছে এবং পরিশেষে 
সেগুলি দোবযুক্ত বলিয়া দেখা গিয়াছে । এটীরও 
অন্ততঃ আর কিছুর জন্য না হইলেও জিনিষটার অভি- 
নবত্বের দিক্‌ হইতে একবার পরীক্ষা কর! যাউক। 
একই লোক চিরকাল সুখ বা দ্বঃখ ভোগ করিবে, তাহা! 
অপেক্ষা সুখ ছুঃখটা যাহাতে পর্ধ্যায়ক্রমে সকলের মধ্যে 
বিভক্ত হইতে পারে, তাহাই ভাল। জগতে ভালমন্দের 
সমষ্টি চিরকালই সমান থাকিবে, তবে নৃতন নৃতন 
প্রণালীতে এই যুগটী (9০10০) স্বন্ধ হইতে স্কন্ধান্তরে 
সমপিত হইতে পারিবে, এই পধ্যন্ত। 

এই ছুঃখময় জগতে সব হতভাগ্যকেই এক একদিন 
আরাম করিয়া লইতে দাও-_তবেই তাহারা কালে এই 
তথাকথিত স্ুখভোগটুকুর পর এই অসার জগং-প্রপঞ্চ, 
শাসনতন্ত্রাদি ও অন্যান্য বিরক্তিকর বিষয় সকল পরিহার- 
পূর্বক ব্রন্মস্বরূপে প্রত্যাবর্তন করিতে পারিবে। 
তোমরা সকলে আমার ভালবাস জানিবে । ইতি-- 


টা তোমাদের চিরবিশ্বস্ত ভ্রাতা 
র ৫১৮ বিবেকানন্দ। 


বস 


দা, ্ 
4... লি ২৮৩5 সিমাপ্ত। 
& শি 
ঘর ক ং 
৯৮ 
শি এ চা 
ই প্রি. ০ 
সি সি স্বপিশত ১ ১০৪ 


চা ৪ 
সি হস 


ভ্ত্তোঞল 1 
স্বামী বিবেকানন্দ-প্রতিষিত 'রামকৃষ্চ-মঠ' পরিচালিত মাসিক পত্র । অগ্রিষ 
বাধিক মুল্য সডাক ২১ টাক্কা। উদ্বোধন-কাধ্যালয়ে স্বামী বিবেকানন্দের ইংরাজী 
ও বাঙ্গালা সকল গ্রন্থই পাওয়। যায। “উদ্বোধন”গ্রাহকের পক্ষে বিশেষ সুবিধা | 
নিষ্বে দ্রষ্টব্য £- 
লাধারণের , গ্রাহকের 


পুস্তক পক্ষে পক্ষে 
বাঙ্গালা বাজযোগ (৫ম নংক্ষবণ । ঙ ১5 ১৫৯ 
» জ্ঞানযোগ (৬ঠ এ) ১5 ১, 
«এ ভক্তিযোগ (৭ম সংক্করণ ) 11০ 7০ 
*« কম্মযোগ (৫ম উ) ৮০ ৪০ 
» পত্রাবলী ১ম ভাগ, (৩র সং্করণ ) ॥* |4* 
৪ এ ১যর়ভাগ (শব সংক্ষরণ ) ৭ ০ 
্ এ ৩য় ভাগ (২য সংঙ্গরণ ) ॥* ৪০ 
« ভত্তি-রহশ্য ( ধর্থ সংঙ্গরণ ) /+ |45 
». চিকাগে। বস্তুত ( ধর্থ সংক্ষরণ ) /* ১ 
, ভাববার কথা (৪থ নংঙক্ষবণ ) (4 /* 
« প্রাচ্য ও পাশ্চাহা (৫ম সংক্গরণ ) ॥ |4* 
«এ পরিব্রাজক (৩য় সংক্করণ ) ৬ ৬ 
, ভারতে বিবেকানন্দ ( ধর্থ নংস্করণ ) ১১ ১৪০ 
« বর্তমান ভাবত (৫ম সংস্করণ ) ।* ।* 
« মদীয় আচাধাদেব (২ সংকবপ ) 14৯ 15 
» বিবেক-বাণী ( ধর্থ সংকরণ ) ৪ রি 
এ ছীরামকুকণ পণ ১৪০ ২) 


আীঞ্।রাসরুষ্ও উপ্রদেশ- পকেট এডিশন ) (৯৭ সং) শ্বা্ী 
স্রঙ্ধানন্দ সঙ্কলিত, মুল্য ।* আনা । ভারতে শক্কিপূজাশ্পীঙ্থারী সারদানশ-প্রণীত 
মূল্য 14*, উদ্বোধন-গ্রাহক-পক্ষে 1/* আনা । মিশনের অন্ঠান্ট প্রস্থ এবং 
হীরামকুফদেবের ও হ্গামী বিবেকানন্দের নানা রকমের ছবির কাটালগের জসুণ 
পত্র লিখুন । 

তিম্ফুধ্রন্মের নবজ্গাপর প-শ্বামী বিবেকানন্দ প্রণীত মূল্য ।4* আন]। 


৩ 


স্বামিজীর সহিত হিমীলয়ে-সষ্টার নিবেদিতা প্রণিত_ 


+ 098 010 90076 ৬ 21706111089 10) 6106 9৬/001 উ 15910877021 
নামক পুস্তকের বঙ্গানুবাদ । এহ পুস্তকে পাঠক স্বামিজীর বিষয়ে অনেক নূতন 
কথা জানিতে পারিবেন, ইহা নিবেদিতার ডায়েরী হইতে লিখিত । সুন্দর বাধান, 
মূল্য /* বার আন! মাত্র । 


ভারতের সাধনা-_শ্বাশী প্রজ্ঞানন্দ প্ণীত-(রামকৃষ মিশনের 
সম্পাদক, স্বামী সারদানন্দ লিখিত তৃমিকাসহ ) ধর্মভিত্তিতে ভারতের জাতীয় 
জীবন গঠন--এই গ্রন্থের মূল প্রতিপাদা বিষয়। পড়িলে বুঝা যায়, স্বামী বিবেকা- 
মন্দ জাতীয় উন্নতিসন্বঙ্ধে যে সকল বক্ত,ত1 করিয়াছিলেন, সেইগুলি উত্তমরূপে 
আলোচনা করিয়। গ্রন্থকাব যেন তাহার ভাষ্যস্বরূপ এহ গ্রন্থ রচন। করিযাছেন। 
ইছাব বিষয়গুলির উল্লেখ করিলেই পাঠক পুস্তকে কিঞ্চিৎ আভাস পাইবেন ২ 
প্রাচীন ভারতে নেশন-প্রতিষ্ঠা, ভারচ'য় জাত্তাযার বিশেধতৃ, ভারভীয নেশনে 
বেদমহিমা! ও অবতা এবার, নেশনেব পুনঃপ্রতিষ্ঠ। ( ধন্মজীবন, সন্ন্যাসা শ্রম, সমাজ, 
সমাজ-সংস্কার, শিক্ষা, শিক্ষাকেন্ত্র, শিক্ষাসংঘর্ষ, শিক্ষাসমন্য়। শিক্ষাপ্রচার ও 
শেষ-কণা |) গ্রশ্বকাবের একখানি প্রতিকৃতি এহ পুস্তকে সংযোজত হইয়াছে । 
ক্রাউন ২৫৬ পৃঃ উত্তম বাধান। মূল্য ১১ টাকা | 


স্বামি-শিব্য-সংবাীদ-__ছ্িএবজন্র চক্রবর্তী প্রণীত--( ৩য় 
সংক্ষরণ।) স্বামি ও তাহাব মতমাত জানিবান এমন হযোগ পাঠক ইতিপুর্কের 
আর কখন পাইযাছেন কিন সন্দেহ । পুশ্তকপানি দুই থণ্ডে বিভক্ত । প্রতি 
খণ্ডের মূল্য 4০ | 


নিবেদিতা গ্রমতী সবলাবালা দাসী প্রণীত ( ওর্ঘ সংস্কবণ 1) ( স্বামী 


সারদানন্দ লিখিত ভূমিকা সহিত) বঙ্গসাহিতো সিষ্টার নিবেদিতা সম্বন্ধীয় তপ্যপূর্ণ 
এমন পুস্তক আর নাহ। বশ্বমত' বলেন--* «ক + এ পধাস্ত ভগিন" 
নিবেদিতা সম্বন্ধে আমরা যতগুলি রচনা পাঠ করিয়াচি, প্রমতী সরলাবালাব 
"নিবেদিতা" তগ্মধো সব্দশ্রেষ্ঠ, তাহা আমর! অসন্কোচে নির্দেশ করিতে পারি। 
ক ক্* মুলা ।* আনা। 


শ্রীশ্রীরামকুষ্ণ পু থি-_-( ভগবান গ্রপ্জীরামকু্ণ পরমহংসদেবের 


টরিতান্ৃত ) স্রীতক্ষয়কুমার সেন প্রণীত । সংসাবের শোক তাপের পক্ষে গঞ্জরাম- 
ফঁক-চরিত হুধান্বরূপ। জাকার রয়েল আট পেজ', ৫৭৯ পৃষ্ঠা । মূল্য ১* টাকা, 
উদ্বোধদ-গ্রাহক পক্ষে ২১ ছুই টাক।। 


ঠিকানা-_উদ্বোধন -কাধ্যালয়, ১নং মুখার্জির লেন, বাগবাজার,*কল্িস্কা তা । 


